text:
मगही भाषा
मगही या मागधी भाषा भारतक मध्य पूर्वमे या नेपालक धनुषा, महोत्तरी, सर्लाही, सप्तरी, सुनसरी, मोरङ, झापा, रौतहट जिलामे बाजल जाइवाला एक प्रमुख भाषा छी । एकर निकटक समबन्ध भोजपुरी आ मैथिली भाषा सँ अछि आ प्राय: ई भाषासभकें एके साथ बिहारी भाषाक रूपमे रखि देल जाइत अछि । एकरा देवनागरी लिपिमे लिखल जाइत अछि । मगही भाषी प्रयोगकर्ताक सङ्ख्या सन् २००२ मे लगभग १ करोड़ ३० लाख अछि । मुख्य रूप सँ ई भारतक बिहार प्रदेशक गया, पटना, राजगीर, नालन्दा, जहानाबाद, अरवल, नवादा आ औरङ्गाबादक इलाकासभमे बाजल जाइत अछि ।
मगहीकें धार्मिक भाषाक रूपमे सेहो पहिचान अछि । कयन जैन धर्मग्रन्थ मगही भाषामे लिखल गेल अछि । मुख्य रूप सँ वाचिक परम्पराक रूपमे ई आईयो जीवित अछि । मगहीकें पहिल महाकाव्य गौतम महाकवि योगेशद्वारा सन् १९६०-६२ क बीच लिखल गेल छल । दर्जन सँ बेसी पुरस्कारसभ सँ सम्मानित योगेश्वर प्रसाद सिन्हा योगेश आधुनिक मगही भाषाक सभसँ लोकप्रिय कवि मानल जाइत अछि । भारतमे २३ अक्टुबरकें दिन हुनकर जयन्तिमे मगही दिवसक रूपमे मनाएल जाए रहल अछि ।
इतिहास[सम्पादन करी]
किछ भारतीय विद्वानसभकें माननाए अछि की मगही संस्कृत भाषा सँ विकसित इन्डो-आर्यन भाषा परिवारक भाषा छी, मुदा महावीर जैन आ गौतम बुद्ध दुनू महापुरुषक उपदेशक भाषा मागधी भाषामे लिखल गेल अछि । बुद्धद्वारा भाषाक प्राचीनताक प्रश्न पर स्पष्ट रूपसँ कहने अछि- सा मागधी मूल भाषा । अतः मगही मागधी सँ विकसित भाषा छी ।


c: text/html

text:
लुधियाना स समदिया चंदन
चारि दिन पहिने लुधियाना प्रवासी मजदूर क ओ तामस देखलक, जे ओ लंबा समय स दबेने बैसल छलाह। आजीविका क लेल अपन परिवार कए हजार किलोमीटर दूर छोडि़कए एहि ठाम बसल बिहार आ पूर्वांचल मजदूरक शोषण आ उत्पीडऩ क इ परिणाम छल जे छीनाझपटी क शिकार भेलाक बाद जखन एकटा प्रवासी क रिपोर्ट नहि लिखल गेल, त ओ कानून हाथ मे ल लेलथि। पुलिस चौकी क घेराव करबाक हुनकर मकसद उत्पात मचेबाक नहि छल, बल्कि ओ अपन विरोध जतेबा लेल जमा भेल छलथि। मुदा हालात क मारल प्रवासी मजदूर पर पंजाब पुलिस क बलप्रयोग उल्टा प्रभाव देखा देलक। काज स घर लौटल एहि प्रवासी मजदूर क तखन चूल्हा जरेबाक समय छल, जखन ओ पुलिस चौकी क आगू डेरा डालि कए इंसाफ क गुहार लगा रहल छलाह। भूखल पेट नारेबाजी करि रहल प्रवासी पर पुलिस लाठी बरसा देलक। गुरुवार क राति क तामस शुक्रदिन लुधियाना अंबाला कए जोड़निहार जीटी रोड पर फूटल, जेकर दूनू कात ओ कारखाना अछि, जाहि मे प्रवासी कए रोजगार भेटल अछि। प्रवासी कए पता अछि जे हुनकर इ प्रदर्शन हुनकर दरमाहा पर भारी पड़त, मुदा ओ अपन तामस कए रोकि नहि सकलाह। जाहि इलाका मे प्रदर्शन भेल, ओ लुधियाना क औद्योगिक इलाका अछि। प्रदर्शन क कारण कारखाना बंद करि देल गेल आओर ओहि मे काज करनिहार कए ओहि दिन क काज नहि भेट सकल। बेरोजगार रहनिहार बिहार क लोक क तादाद सबस बेसी अछि। मुदा की प्रवासी क इ तामस ओहि एकटा घटना क परिणाम छल जे गुरुवार क राति घटल। की इ प्रदर्शन मात्र मजदूर स होइवाला छीनाझपटी क विरोध मे छल? नहि, इ प्रवासी क ओ तामस छल, जे ओ लंबा समय स अपन भीतर दबेने बैसल छलाह। इ प्रदर्शन छल ओ पुलिस क खिलाफ जे राति कए कारखाना स घर लौट रहल कोनो प्रवासी कए तलाशी क नाम पर जेब टटोलैत रहैत अछि आ ओकर मेहनत क कमाई उड़ा ल जाइत अछि। इ प्रदर्शन छल ओ पुलिस वाला क खिलाफ जे प्रवासी क परिजन कए पठाउल जा रहल कपड़ा-लत्ता पर एहन शक जाहिर करैत अछि, जेना ओ झोरा या अटैची मे बम पठाउल जा रहल अछि। जांचक नाम पर जखन तक एक-एकटा लत्ता खोलिकए नहि देख लैत अछि, ओकरा चैन नहि पड़ैत अछि। यदि अटैची एक स बेसी अछि त तौल क डर देखा अपन जेब गर्म करबा लैत अछि। अपन देश मे आखिर गुलामक जिनगी जीबा लेल के तैयार भ सकैत अछि। इ प्रवासी मजदूर सेहो आब गुलाम बनबा लेल तैयार नहि छथि। पंजाबक सरकार आ प्रशासन कए इ बुझबा मे जहिया आबि जाएत, समस्या अपने आप खत्म भ जाइत। ओना इ चिंगारी स फेर आगि धधकि सकैत अछि।

robotstxt: allowed

filter: keep


text:
मैथिली भाषा आओर साहित्यक स्थान भारतीय भाषा मध्य महत्वपूर्ण अछि। कलकत्ता मैथिली संघ द्वारा प्रकाशित विद्यापति पर्व अंकक 1961 के अंक में प्रसिद्ध इतिहासकार राधाकृष्ण चौधरी के निबंध प्रकाशित भेल छन्हि ; प्राक् विद्यापति कालीन मैथिली, जहिमें मैथिलीक प्राचीनता पर संक्षिप्त विचार लिखल गेल अछि (शायद प्रथम बेर इतिहास में, नै त बाकी जानकारी अंग्रेजी में उपलब्ध रहल अछि सामान्य मैथिलजन हेतु)।
मोथिली लिपिक प्राचीनतम सबसँ पैघ प्रमाण ई जे ‘ललित विस्तर’ मे एकर उल्लेख अछि; आदित्यसेन (सातम शताब्दी)क अभिलेख एहि लिपि में अछि, धर्मस्वामीन एकर उल्लेख वैवर्त लिपि नामे कएने छथि; ल.स. ६९क एक माटिक मुद्रा पर मिथिलाक्षर लिखल भेटल अछि; खोजपुर (दरभंगा) सँ ल.सं. १४७क। एकर अतिरिक्त मिथिलासँ जतेक अभिलेख आओर सिक्का लेख भेटल अछि सब मैथिली लिपि में अछि – तैँ एकर वैज्ञानिक अध्ययनक आवश्यकता। आचार्य परमानन्द शास्त्री मैथिली लिपिक वैज्ञानिक अध्ययन मिथिला मिहिरक पृष्ठक माध्यमसँ प्रस्तुत कयने छथि जे स्तुत्य अछि। अकबरकालीन मिथिलाक्षरक एक अभिलेख गोड्डा (संथाल-परगना)क एकटा मंदिर सँ प्राप्त भेल अछि आओर ओकर प्रतिलिपि काशीप्रसाद जायवाल संस्थान, पटना में सुरक्षित अछि।
लिपिक संगहि मैथिली भाषा सेहो बड्ड प्राचीन अछि आओर सिद्ध लोकनिक भाषा एकर सबसँ पैघ प्रमाण थिक। तिब्बती बौद्धधर्मक प्रसिद्ध रूसी विद्वान वसिलज्यु (Wassilijeu) अपन एक लैख में एकठाम लिखने छथि जे सिद्धकवि लोकनि अपन-अपन मातृभाषा में गीत लिखने छलाह।
साहित्य निश्चित रूपेँ ज्योयिरीश्वरक पूर्वहिं एक निश्चित शैली पर पहुँच चुकल छल अन्यथा लोरिक सन वीरकाव्य अथवा वर्णरत्नाकर सन महान ग्रंथक रचना तँ हठात् नहिए भय गेल होयत।
“प्रकृत-पैंगलम्” वा कृष्णदत्तक मैथिलीक उल्लेख तँ डॉ. जयकांत मिश्रक History Of Maithili Literature तक में नहिं भेल अछि। (कृष्णदत्त मैथिल पर डॉ. राधाकृष्ण चौधरीक लेख Journal Of The Bihar Research Society मे छपल अछि।)
बंगला भाषाक सुप्रसिद्ध विद्वान
मैथिलीक प्राचीनता :: प्राकृतपैंगलम आ मैथिली
मैथिली भाषा आओर साहित्यक स्थान भारतीय भाषा मध्य महत्वपूर्ण अछि। कलकत्ता मैथिली संघ द्वारा प्रकाशित विद्यापति पर्व अंकक 1961 के अंक में प्रसिद्ध इतिहासकार राधाकृष्ण चौधरी के निबंध प्रकाशित भेल छन्हि ; प्राक् विद्यापति कालीन मैथिली, जहिमें मैथिलीक प्राचीनता पर संक्षिप्त विचार लिखल गेल अछि (शायद प्रथम बेर इतिहास में, नै त बाकी जानकारी अंग्रेजी में उपलब्ध रहल अछि सामान्य मैथिलजन हेतु)।


text:
विकिपिडिया:बराबर पुछल जाए बला प्रश्न
विकिपिडिया की अछि?[सम्पादन करी]
विकिपिडिया एक मुक्त विश्वकोश अछि जे दुनिया भरिक ओ लाखो योगदानकर्तासभद्वारा लिखल जाएत अछि जे ज्ञानके बाँटैमे आ ओकर प्रसार करैमे विश्वास राखैत अछि । विकिपिडियाक सभ लेख आ सामग्रीक पछाडी लाखों लोगसभक कठिन प्रयास आ ज्ञान निहित अछि । अखन धरि अङ्ग्रेजी विकिपिडिया सबसँ पैग आ विशाल विश्वकोश छी जहिमे ५० लाखसँ बेसी लेख अछि। मैथिली विकिपिडिया अखन अपन सुरुवाती दौरमे अछि ताहि कारण ई विकिमे अखन धरि १३,७२० लेख अछि । विकिपिडियामे सभ लेख स्वयंसेवकसभक एकटा बड्का सङ्ख्यामे कएल गेल सहयोगी सम्पादनक परिणाम अछि।


text:
ताजिकिस्तानक विश्व सम्पदा क्षेत्रसभक सूची
सन् २०१४ धरि ताजिकिस्तानक २ टा सम्पदाक संयुक्त राष्ट्र शैक्षिक, वैज्ञानिक एवं सांस्कृतिक सङ्गठन (युनेस्को)द्वारा विश्व सम्पदा क्षेत्रमे मान्यता प्रदान कएल गेल अछि ।[१]
विश्व सम्पदा क्षेत्रसभक स्थान[सम्पादन करी]
आकृति:World Heritage Sites in El Salvador map
विश्व सम्पदा क्षेत्रसभक सूची[सम्पादन करी]
युनेस्कोद्वारा विश्व सम्पदा क्षेत्र घोषित कएल एल साल्भादोरक सांस्कृतिक आ प्राकृतिक स्थलसभक सूची:
- नाम: विश्व सम्पदा समितिद्वारा देल नाम
- क्षेत्र: राष्ट्रक इलाका आ क्षेत्र
- समय: स्थापना भेल वर्ष
- युनेस्को डेटा: विश्व सम्पदा क्षेत्रमे समावेश कएल गेल वर्ष आ मापदण्ड
- विवरण: सम्पदा क्षेत्रक बारेमे संक्षिप्त विवरण
सन्दर्भ सामग्रीसभ[सम्पादन करी]
- ↑ "World Heritage Properties in Tajikistan", UNESCO, अन्तिम पहुँच ३१ मार्च २०१५।
- ↑ "Proto-urban site of Sarazm", UNESCO, अन्तिम पहुँच २० अक्टुबर २०११।
- ↑ "Tajik National Park (Mountains of the Pamirs)", UNESCO, अन्तिम पहुँच ४ अगस्त २०१३।
बाह्य लिङ्कसभ[सम्पादन करी]
आकृति:एसियाका विश्व सम्पदा क्षेत्रसभक सूची आकृति:World Heritage Sites in Tajikistan


text: पटना। मुख्यमंत्री नीतीश कुमार कहला अछि जे राजधानी पटना कए महत्वपूर्ण पर्यटन स्थल क रूप मे विकसित कैल जा रहल अछि। कुमार उद्यमी पंचायत कए संबोधित करैत कहला जे पटना क बेली रोड मे अंतरराष्ट्रीय स्तर क संग्रहालय क निर्माण भ रहल अछि। जाहि ठाम पर्यटक आबि कए बिहार क विरासत आ इतिहास मे हेरा जेताह। ओ कहला जे एकर अलावा 150 करोड़ टका स 22.04 एकड़ जमीन मे बुद्ध स्मृति पार्क क निर्माण चलि रहल अछि आ एहि पार्क मे एकटा पैघ स्तूप बनाउल जा रहल अछि, जे भगवान बुद्ध क 2550म महापरिनिर्वाण क प्रतीक होएत। मुख्यमंत्री कहला जे पार्क मे स्तूप क निकट मेडिटेशन सेंटर क निर्माण आ भगवान बुद्ध क 49 फीट ऊंच प्रतिमा सेहो स्थापित कैल जा रहल अछि। ओ कहला जे बुद्ध परंपरा क अनुसार स्तूप मे भगवान बुद्ध क अवशेष राखल जाइत आ एकरा लेल परम पावन तिब्बती धर्मगुरु दलाईलामा स अनुरोध कैल गेल अछि। धर्मगुरु दलाईलामा 27 मई कए बुद्ध पूर्णिमा क दिन एहि पार्क क उद्घाटन करताह।


text:
नंदनी
पटना। खेलक स्तर पर सबस कम आधारभूत संरचना बिहार मे अछि। सच पूछू त एहि राज्य मे एकटा नीक मैदान तक नहि अछि। एहन मे अगर राष्टमंडल खेल बिहार सन राज्य मे आयोजित होइत त राज्य मे एकटा ठोस आधारभूत संरचना तैयार करबा मे आसानी क संग-संग देश कए एकटा नव खेल गांव क सनेस सेहो भेट जइते। मुदा एहन नहि भेल, मणिशंकर जी क गप सुननिहार कियो नहि अछि। आखिर दिन मे रोशनी करबाक चेष्टïा हमर देशक सरकार करैत रहल अछि, ताहि राति एहनो अनहार अछि। जे शहर आ राज्य विकसित अछि ओकर विकास करबाक विचार भारत सन देशक सरकार आ नेताक भ सकैत अछि। पचास हजार करोड़ मे एकटा नव शहर बसेबाक बदला मे दिल्ली सन बनल बनाएल शहर कए
फेर स बनेबाक कौन जरूरत छल, जखन कि बिहार मे शहरीकरणक रफ्तार सबस कम अछि। एकर संग-संग राज्य मे खेल क हाल बेहाल अछि। हालात इ भ चुकल अछि जे राज्य मे ख्ेालक सुनहगर अतीत पर धुंध छा गेल अछि। क्रिकेट कए धर्म बुझनिहार एहि देश मे बिहार एकटा एहन राज्य अछि जतय क्रिकेट क खेल स्टेडियम क जगह अदालत मे खेलल जा रहल अछि। बिहारक क एकमात्र अंतरराष्ट्रीय स्टेडियम मोइनुल हक मे खेल बंद अछि। आसपास क जिला क स्टेडियम क गप नहि हुए। एस्ट्रोटर्फ एहि ठाम सपना बनल अछि। मैदान क कमी क असर राष्ट्रीय खेल हॉकी क अलावा फुटबाल, एथलेटिक्स आ अन्य खेल पर साफ देखा रहल अछि। पहिने जतय स्टेडियम मे खिलाड़ी क मेला लगैत छल, आइ खिलाड़ी दोसर राज्य क दिस पलायन करि रहल अछि। वीरान पड़ल 35 हजार दर्शक क क्षमतावाला मोइनुल हक स्टेडियम कए इ पता नहि अछि जे ओकर भाग्य मे की लिखल अछि। 2001 मे बीसीसीआई पर्यवेक्षक दल स्टेडियम क दौरा करि एकरा क्लीन चिट द देने छल। एकर बाद सांसद कपिल सिब्बल फ्लड लाइट्स क लेल तीन करोड़ टका सेहो देलथि, मुदा मान्यता विवाद आ रख-रखाव सबटा खेल बिगाडि़ देलक। 1996 मे जिम्बाब्वे आ केन्या क बीच भेल विश्व कप क्रिकेट मैच क दौरान सुनील गावस्कर, माइकल होल्डिंग, रवि शास्त्री स बेहतरीन आउटफील्ड क दर्जा पैनिहार इ मैदान आइ मूसक रैन बसेरा बनल अछि।
जखन कि बिहारशरीफ मे मौजूद दीपनगर स्टेडियम, गया क काल्हा स्टेडियम, हरिहर सुब्रह्मण्यम स्टेडियम, मगध विवि स्टेडियम आ इंदिरा गांधी इंडोर स्टेडियम, हाजीपुर क अक्षयवट राय स्टेडियम, छपरा क राजेन्द्र स्टेडियम अतिक्रमण क चपेट मे अछि। आसमाजिक तत्व क अड्डा बनल आरा क वीर कुंवर सिंह स्टेडियम मे महिला खिलाड़ी जेनाई तक छोडि़ देलथि अछि। बक्सर क किला मैदान कए स्टेडियम मे परिवर्तित करबाक मुख्यमंत्री शहरी विकास योजना स 27 लाख क राशि आवंटित भेल, जखकि नवनिर्मित जहानाबाद इंडोर स्टेडियम मे खेल नहि शुरू भ सकल अछि। गोपालगंज, नवादा, सिवान समेत अन्य जगह क खेल मैदान क दुर्दशा कननिहार कियो नहि अछि।
मजेदार गप अहि या अज्ञानता मुदा दरभंगा क पोलो मैदान मे बनल क्रिकेट स्टेडियम क पवैलियन गलत स्थान पर बना देल गेल अछि जाहि स ओ तकनीकी रूप स स्टेडियमक दर्जा नहि पाबि सकल अछि। एतबे नहि दरभंगा राज मैदान मे पिछला बीस साल स बनि रहल स्टेडियम आइ धरि शिलान्यास स आगू नहि बढि़ सकल अछि।
32 करोड़ 55 लाख क लागत स पटनाक कंकड़बाग मे बनि रहल अंतरराष्ट्रीय कंकड़बाग स्पोर्ट्स काम्पलेक्स क शिलान्यास 1989 मे भेल छल। मुदा एहि मे काज कम आ शिलान्यास बेसी भेल। एखन धरि चारि बेर शिलान्यास भ चुकल एहि स्पोर्ट्स काम्पलेक्स क पहिने जिम्मेवारी पटना कमिश्नरी कए सौंपल गेल छल, मुदा ओकर ढुलमुल रवैया स काज शुरू नहि भ सकल त निर्माण विभाग एकर ढांचा तैयार करि लेलक अछि, मुदा काज एखनो बहुत बाकी अछि। राजनीति मे खेल आ खेल मे राजनीतिक कारण बिहार मे एखनो पढ़ोगे लिखोगे बनोगे नबाव, खेलोगे कूदोगे बनोगे खराब क सिद्धांत पर आगू बढि़ रहल अछि।


text:
कालीकांत झा "बूच" 1934-2009
हिनक जन्म, महान दार्शनिक उदयनाचार्यक कर्मभूमि समस्तीपुर जिलाक करियन ग्राममे 1934 ई. मे भेलनि । पिता स्व. पंडित राजकिशोर झा गामक मध्य विद्यालयक प्रथम प्रधानाध्यापक छलाह । माता स्व. कला देवी गृहिणी छलीह । अंतरस्नातक समस्तीपुर काॅलेज, समस्तीपुरसँ कयलाक पश्चात् बिहार सरकारक प्रखंड कर्मचारीक रूपमे सेवा प्रारंभ कयलनि । बालहिं कालसँ कविता लेखनमे विषेश रूचि छल । मैथिली पत्रिका - मिथिला मिहिर, माटि - पानि, भाखा तथा मैथिली अकादमी पटना द्वारा प्रकाशित पत्रिकामे समय - समय पर हिनक रचना प्रकाशित होइत रहलनि । जीवनक विविध विधाकेँ अपन कविता एवं गीत प्रस्तुत कयलनि । साहित्य अकादमी दिल्ली द्वारा प्रकाशित मैथिली कथाक विकास (संपादक डाॅ बासुकीनाथ झा ) मे हास्य कथा कारक सूची मे डाॅ विद्यापति झा हिनक रचना ‘‘धर्म शास्त्राचार्यक उल्लेख कयलनि । मैथिली एकादमी पटना एवं मिथिला मिहिर द्वारा समय - समय पर हिनका प्रशंसा पत्र भेजल जाइत छल ।श्रृंगाररस एवं हास्य रसक संग-संग विचार मूलक कविताक रचना सेहो कयलनि । डाॅ दुर्गानाथ झा श्रीश संकलित मैथिली साहित्यक इतिहासमे कविक रूपमे हिनक उल्लेख कएल गेल अछि ।


text:
You can access the distribution details by navigating to My pre-printed books > Distribution
जगदीश प्रसाद मण्डल शिल्पी छैथ, कथ्यकेँ तेना समेट लइ छैथ जे पाठक विस्मित रहि जाइत अछि। मुदा हिनका द्वारा कथ्यकेँ (कथा, उपन्यास, नाटक, प्रेरक-कथा सभमे) उद्देश्यपूर्ण बनेबाक आग्रह आ क्षमता हिनका मैथिली साहित्यमे ओइ स्थानपर स्थापित करैत अछि, जेतए-सँ मैथिली साहित्यक इतिहास “जगदीश प्रसाद मण्डलसँ पूर्व” आ “जगदीश प्रसाद मण्डलसँ” ऐ दू खण्डमे पाठित होएत।
समाजक सभ वर्ग हिनकर कथ्यमे भेटैत अछि आ से आलंकारिक रूपमे नै वरन अनायास, जे मैथिली साहित्य लेल एकटा हिलकोर एबाक समान अछि। हिनकर कथ्यमे केतौ अभाव-भाषण नै भेटत, सभ वर्गक लोकक जीवन शैलीक प्रति जे आदर आ गौरव ओ अपन कथ्यमे रखै छैथ से अद्भुत।
हिनकर कथ्यमे नोकरी आ पलायनक विरूद्ध पारम्परिक अजीविकाक गौरव महिमा मण्डित भेटैत अछि। आ से प्रभावकारी होइत अछि हिनकर कथ्य आ कर्मक प्रति समान दृष्टिकोणक कारणसँ आ से अछि हिनकर बेकतीगत आ समाजिक जीवनक श्रेष्ठताक कारणसँ। जे सोचै छी, जे करै छी; सएह लिखै छी तइ कारणसँ। यात्री आ धूमकेतु सन उपन्यासकार आ कुमार पवन आ धूमकेतु सन कथा-शिल्पीक अछैत मैथिली भाषा जनसामान्यसँ दूर रहल। मैथिली भाषाक आरोह-अवरोह मिथिलाक बाहरक लोककेँ सेहो आकर्षित करैत रहल आ ओइ भाषाक आरोह-अवरोहमे समाज-संस्कृति-भाषासँ देखौल जगदीशजीक सरोकारी साहित्य मिथिलाक समाजिक क्षेत्रटामे नै वरन आर्थिक क्षेत्रमे सेहो कान्ति आनत।
विदेहमे हिनकर विभिन्न विधामे अनेको गद्य एवं पद्य ई-प्रकाशित भऽ विश्व भरिमे पसरल मैथिली भाषीकेँ दलमलित करैत मैथिली साहित्यक एकटा रिक्त स्थानक पूर्ति कऽ देने अछि।
गजेन्द्र ठाकुर सम्पादक- विदेह
(www.videha.co.in)
Currently there are no reviews available for this book.
Be the first one to write a review for the book जिनगीक जीत.


text:
राज्य सभा
राज्य सभा भारतीय लोकतन्त्रक उच्च प्रतिनिधि सभा थीक । लोक सभा निम्न प्रतिनिधि सभा थीक । राज्य सभा मे २४५ सदस्य होएत अछि । जाहि मे १२ सदस्य भारतक राष्ट्रपतिद्वारा नामाङ्कित होएत अछि । हिनका सभ कें 'नामित सदस्य' कहल जाएत अछि । बांचल सदस्य सभक चुनाव होएत अछि । राज्यसभा मे सदस्य ६ सालक लेल चुनल जाएत छथि, जाहि मे एक-तिहाई सदस्य प्रति २ सालमे सेवा-निवृत होएत अछि ।
कोनहु सङ्घीय शासन मे सङ्घीय विधायिका केरि ऊपरी भाग संवैधानिक बाध्यताक कारण राज्य हितक सङ्घीय स्तर पर रक्षा करबाक लेल बनाओल जाएत अछि जे। एहि सिद्धान्तक क्रियान्वयनक कारण राज्यसभाक गठन भेल अछि । अत: राज्यसभा के सदनसभक समानताके रूपमे देखल जाएत अछि जकर गठने संसदक द्वितीय सदनक रूप मे भेल अछि। राज्यसभाक गठन एक पुनरीक्षण सदनक रूप मे भेल अछि जे लोक सभाद्वारा पास कएल गेल प्रस्ताव सभक पुनरीक्षा क' सकैछ । ई मन्त्रिपरिषद मे विशेषज्ञक कमी सेहो पूर्ण क' सकैत अछि कारण कम सँ कम १२ विशेषज्ञ तँ एहि मे मनोनीत होएत छथि । आपातकाल लगेवाक सम्पूर्ण प्रस्ताव जे राष्ट्रपति ल'ग पठाओल जाएत अछि, राज्य सभा द्वारा सेहो पास होयब अनिवार्य अछि । जुलाई २०१८ सँ, राज्यसभा सांसद सदन मे २२ भारतीय भाषासभमे भाषण द' सकैत अछि कारण ऊपरी सदन मे सभ बाइसो भारतीय भाषा सभमे एकसंग भाषिक अंतरणक सुविधा अछि ।[४]
भारतक उपराष्ट्रपति (वर्तमानमे वेङ्कैया नायडू) राज्यसभाक सभापति होइत अछि । राज्यसभाक पहिल सत्र १३ मई १९५२ के बैसल छल ।
सन्दर्भ सामग्रीसभ[सम्पादन करी]
- ↑ "Venkaiah Naidu sworn in as Vice-President", The Hindu (New Delhi, India), ११ अगस्त २०१७, ९ फरबरी २०१४-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ २.० २.१ "RAJYA SABHA – AN INTRODUCTION", rajyasabha.nic.in, १६ अगस्त २०११-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ "MEMBERS OF RAJYA SABHA (STATE WISE LIST)", Rajya Sabha, १८ जुलाई २०१८, ५ फरबरी २०१४-कऽ मूल रूप सङ्ग्रहित।
|deadurl=प्यारामिटर ग्रहण नै केलक (सहायता)
- ↑ "Rajya Sabha MPs can now speak in 22 Indian languages in House"।


text:
नवका- पुरनका लेख सर्च करु...
भगवान शनिदेव नामधुन नवाह यज्ञ
दरभंगा आई-काल्हि एकदम सं शनिदेवमय भ गेल अछि. साल के पहिल दिन सं एहिठाम भगवान शनिदेव के अखंड नामधुन चलि रहल अछि. जय शनिदेव... जय शनिदेव... जय शनिदेव के नामधुन सं पूरा इलाका गुंज रहल अछि.
टावर चौक के पास नगर निगम दफ्तर सं सटल अछि भगवानदास मोहल्लाआओर अतए अछि मुसा साह स्कूल. एहिठाम चलि रहल अछि ई अखंड नामधुन यज्ञ. सरस्वती मंदिर... शनि मंदिर मे बदलल अछि. स्कूल मे दिन-राति चहल-पहल मचल अछि.
पंडाल लगाएल गेल अछि... रंग-बिरंगा बिजली झालर...रंगीन पताका सभ सेहो लगाएल गेल अछि. सभ किछ भक्तिमय भ गेल अछि. नामधुन के जाप करैत लोक एहि ठंड के एकदम सं बिसैर गेल छथिन्ह. ठंड के कोनो परवाह नहि. मंत्र के जाप करैत झूमि रहल छथिन्ह.
सिर्फ दरभंगे के नहि आस-पास के इलाका के लोक सभ सेहो आबि रहल छथिन्ह एहिठाम. माई-बहिन सभ आबि नामधुन के जाप करय छथिन्ह. दिन- राति कीर्तन मंडली के लोक सभ सेहो जाप मे लागल छथिन्ह.
ई अखंड नामधुन 10 जनवरी तक चलत. 11 तारीख के मंगल दिन बिल्टू चंचल ग्रुप के जागरण होएत. 12 तारीख के शोभा यात्रा निकालि भगवान शनिदेव जीक भव्य प्रतिमा केर विसर्जन करि देल जाएत.
भगवान शनिदेव जीक भव्य मूर्ति बनाएल गेल अछि. भगवान रथ पर बैसल छथिन्ह आओर हुनकर रथ के हाथी खींच रहल अछि. एहि ठाम आबिते लोक एकदम सं भक्ति मे डूबि जाए छथिन्ह.
एम्हर सं गुजरय वाला लोक सभ सेहो लाउडस्पीकर पर आबय वाला नामधुन पर जय शनिदेव... जय शनिदेव जाप करय लागय छथिन्ह. नाम जपैत-जपैत मूर्ति के पास पहुंचि पूजा-अर्चना सेहो करय लागय छथिन्ह.
एहि पूजा के कर्ताधर्ता छथिन्ह अजय मोहन प्रसाद जी. अजय जी दरभंगा मे सहारा समय के रिपोर्टर सेहो छथिन्ह. ओ हर साल भगवान शनिदेव के पूजा कराबय छथिन्ह.
एहिठाम पूजा... हवन...नामधुन... आरती... महाप्रसाद के संग भंडारा के आयोजन सेहो कएल जाएत अछि. पूजाक व्यवस्था सं स्कूलक प्रिंसिपल अवध बिहारी ठाकुर जी आओर मनोहर कुमार महतो जी सेहो जुड़ल छथिन्ह.
एहि साल एहि पूजाक महत्व एहि लेल आओर बढ़ि गेल अछि जे दुनिया के आबय वाला महाप्रलय सं बचाएल जाए. अगर अहां सभ दरभंगा मे छी आओर मौका मिलय त भगवान शनिदेव नामधुन नवाह यज्ञ मे भाग लेबय जरूर पहुंचु.
सदस्यता लें टिप्पणियाँ भेजें (Atom)


text:
पतञ्जलि
पतञ्जलि योगसूत्रक रचनाकार छथि जे हिन्दूसभक छः दर्शन ( न्याय, वैशेषिक, सांख्य, योग,मीमांसा, वेदान्त)मे एकटा छी। भारतीय साहित्यमे पतञ्जलि लिखने ३ मुख्य ग्रन्थसभ पावैत अछि योगसूत्र, अष्टाध्यायीमे भाष्य, आ आयुर्वेद ग्रन्थ। कुछ विद्वानसभक मत अछि कि ई तीनटा ग्रन्थसभ एके व्यक्तिसँ लिखने अछि ; आनोके धारणा अछि ई यी ग्रन्थसभ विभिन्न व्यक्तिसभ लिखने छथि। पतञ्जलि पाणिनिक अष्टाध्यायीउपर अपन टीका लेखने अछि जेकरा महाभाष्य कहैत अछि (महा+भाष्य(समीक्षा,टिप्पणी,विवेचना,आलोचना)। ई ग्रन्थसभक निर्माणकाल २०० ई० पू० निर्धारण केने अछि ।
जीवन[सम्पादन करी]
पतञ्जलि काशीमे ईसा पूर्व दोसर शताब्दीमे छल । उनकर जन्म गोनारद्य (गोनिया)मे भेल छल मुदा ओ काशीक नागकूपमे बसल छल । ई व्याकरणाचार्य पाणिनीक शिष्य छल । श्रावण कृष्ण पञ्चमी (नागपंचमी)क दिन हिन्दू धर्मावलम्वीसभक घरमे नागके चित्र बनावैके चलन अछि कियाकी उनकर जन्म एही दिन भेल आ हुनका शेषनागक अवतार मानैत अछि।
योगदान[सम्पादन करी]
पतञ्जलि महान् चिकित्सक छल आ हुनका 'चरक संहिता'क परचयिता मानैत अछि। 'योगसूत्र' पतञ्जलिक प्रमुक ग्रन्थ छी। पतञ्जलि रसायन विद्याक विशिष्ट आचार्य छल - अभ्रक विंदास, अनेक धातुयोग आ लौहशास्त्र उनकर देन छी । पतञ्जलि संभवत: पुष्यमित्र शुंग (१९५-१४२ ई.पू.)क शासनकालमे छल । राजा भोज हुनका तनक साथ मनक सेहो चिकित्सक कहल जाइत अछि।
- योगेन चित्तस्य पदेन वाचां मलं शारीरस्य च वैद्यकेन।
- योऽपाकरोत्तं प्रवरं मुनीनां पर जलिं प्रा जलिरानतोऽस्मि।।
(अर्थात् चित्त-शुद्धिक लेल योग (योगसूत्र), वाणी-शुद्धिक लेल व्याकरण (महाभाष्य) आ शरीर-शुद्धिक वैद्यकशास्त्र (चरकसंहिता) दऽ वाले मुनिश्रेष्ठ पतञ्जलिके प्रणाम ! )
ई.पू. द्वितीय शताब्दीमे 'महाभाष्य'क रचयिता पतञ्जलि काशी-मण्डलक निवासी छल । मुनित्रयक परम्परामे ओ अन्तिम मुनि छल । पाणिनी पछा पतञ्जलि सर्वश्रेष्ठ स्थानक अधिकारी पुरुष मानैत अछि। ओ पाणिनी व्याकरणक महाभाष्यक रचना करै एकरा स्थिरता प्रदान केलक। ओ अलौकिक प्रतिभाक धनी छल व्याकरणक अतिरिक्त अन्य शास्त्रसभमे सेहो उनकर समान रूप अधिकार छल । व्याकरण शास्त्रमे उनकर बातके अन्तिम प्रमाण मानैत अछि। ओ अपन समयक जनजीवनक पर्याप्त निरीक्षण केने छल । अत: महाभाष्य व्याकरणक ग्रन्थ हुनकर साथ-साथ तत्कालीन समाजक विश्वकोश सेहो छल । पतञ्जलिके शेषनागक अवतार मानैत अछि। द्रविड देशक सुकवि रामचन्द्र दीक्षित अपन 'पतञ्जलि चरित' नामक काव्य ग्रन्थमे उनकर चरित्र के सम्बन्धमे कुछ नये तथ्यों की सम्भावनाओंको व्यक्त कएल गेल अछि। उनकर अनुसार आदि शंकराचार्य के पितामह गुरू आचार्य गौडपाद पतञ्जलिक शिष्य छल मुदा तथ्यसभक अभावसँ ई बातक पुष्टि नै होएत।
प्राचीन विद्यारण्य स्वामी अपन ग्रन्थ 'शंकर दिग्विजय'मे आदि शंकराचार्यमे गुरू गोविन्द पादाचार्यके पतञ्जलिक रूपान्तर मानने अछि। ई प्रकार उनकर सन्बम्ध अद्वैत वेदान्तक साथमे जोडलक ।
काल निर्धारण[सम्पादन करी]
पतञ्जलिक समय निर्धारणक सम्बन्धमे पुष्यमित्र कण्व वंशक संस्थापक ब्राह्मण राजाक अश्वमेध यज्ञसभक घटनाके लऽ सकै छी। ई घटना ई.पू. द्वितीय शताब्दीक छी। एकर अनुसार महाभाष्यक रचनाक काल ई.पू. द्वितीय शताब्दीक मध्यकाल अथवा १५० ई.पूर्व बमानैत अछि। पतञ्जलिक एकमात्र रचना महाभाष्य छी जे उनकर कीर्तिके अमर बनावैके लेल पर्याप्त अछि। दर्शन शास्त्रमे शंकराचार्यके जे स्थान 'शारीरिक भाष्य'क कारण प्राप्त अछि, ओही स्थान पतञ्जलिके महाभाष्यक कारण व्याकरण शास्त्रमे प्राप्त अछि। पतञ्जलि ई ग्रन्थक रचना करै पाणिनीक व्याकरणक प्रामाणिकतामे अन्तिम मोहर लगालक ।
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]
- काशीका विभूतिहरू - श्री पतञ्जलि
- पतंजलि कृत योगसूत्र
- पतंजलि कृत व्याकरणमहाभाष्य
- महर्षि पतंजलि - भारतीय मनोवैज्ञानिक (वेबदुनिया)


text:
मां जानकी के निवास स्थान मिथिला । राजा जनक केर धरती…जेकर पहचान पान मखान आ माछ सं होएत अछि । एखनक केर मधुबनी जिला स्थित बेनीपट्टी में थुम्हानी नदी केर किनार मां काली के सिद्धपीठ उच्चैठ भगवती स्थित अछि । मां भगवती केर ई निवास स्थान ऐतिहासिक महत्व राखएत अछि । हिनकर आर्शीवाद सs कालीदास महामूर्ख सs महाकवि बनल छलाह।
एतय कारि शिलाखंड पर देवी के मूर्ति बनल अछि आ मां सिंह पर कमल केर आसन पर विराजमान छथि। ओतय माता के खाली कंधा तक के हिस्सा खाली देखाई दय छय़ । सिर नय होएब स हिनकरा छिन्नमस्तिका दुर्गा के नाम सs सेहो जानल जाएत अछि । मां भगवती के मंदिर लग एकटा श्मशान से हो स्थित अछि । जतय एखनो तंत्र साधना कएल जाएत छय। कहल जाय छय कि एतय अदृश्य शक्ति के निवास छथि जकरा महसूस से हो कएल जा सकैया। लोग सभक मान्यता अछि जे एतय आबि वला भक्त के माता मनोकामना जरूर पूरा करय छथिन्ह। तय लs कs हिनका मां दुर्गा के नवम रूप सिद्धिधात्री केर रूप में से हो पूजल जाएत छन्हि।
एखनो मंदिर परिसर में महाकवि कालिदास के अंश देलक जा सकएत छय । हुनकर जीवन के चित्रक माध्यम सs देखाएल गेल अयछ । कहल जाए छय कि महाकवि कालिदास डीह केर मिट्टीक उपयोग जे सभ अप्पन बच्चा सभ के मुंड़न आ जनेऊ संस्कार संगे कुल देवता के स्थापना में करय छथि हुनकर बच्चा सभ के तेजस्विता कालिदास एहन होएत छन्हि ।
ऐहन मानल जाएत अछि कि ई राजा जनक के यज्ञ भूमि से हो रहल छेलाह । ओतेय श्री राम, लक्ष्मण आ गुरू विश्वामित्र के मां दुर्गा केर दर्शन एतय भेल रहेन। कहल त ई हो जाएत अयछ कि ब्रह्मा जी द्वारा सृष्टि के रचना एतय कएल गेल अछि। उच्चैठ भगवती महाकवि विद्यापति, गोनू झा, महर्षि कपिल,कणाद,गौतम जेमिली,विभाण्डक,पुण्डरीक आदि ऋषि मुनि के साधना स्थल रहल अछि।
ऐना तs अप्पन अप्पन मनोकामना लs कs मां केर दरबार में साल भर भीड़ लागल रहएत अयछ मुदा सभ दुर्गापूजा में बेशी भीड़ रहएत अछि । एहि समय में बलि प्रदान कएल जाएत छय आ विशेष पूजा पाठ कएल जाएत छय। उच्चैठ भगवती स्थान बेनीपट्टी सs लगभग 5 किलोमीटर दूर अछि। एतय सड़क मार्ग सs दरभंगा आ मधुबनी सs बस या फेर टैक्सी लs कs पहुंचल जा सकैया। ओतेय नजदीक रेलवे स्टेशन मधुबनी छय । एतय सs बस आ टैक्सी सेवा लेल जा सकैया। विमान सs जा खातिर पटना एयरपोर्ट सभ सs निकट अयछ । जे लगभग 200 किलोमीटर दूर छय। । पटना सs अहां सभ दरभंगा,मधुबनी के लेल बस लs सकय छि।


text:
नवका- पुरनका लेख सर्च करु...
दरभंगा मे पुस्तक मेला
दरभंगा मे 30 मई सं पुस्तक मेला शुरू भेल, नेशनल बुक ट्रस्टक ओर सं आयोजित ई पुस्तक मेला 7 जून धरि चलत. पुस्तक मेला के उद्घाटन ललित नारायण मिथिला विश्वविद्यालय छात्र संकाय के अध्यक्ष ओर प्रभारी कुलपति मदन मोहन पांडेयजी कएलखिन्ह. नेशलन बुक ट्र्रस्ट देश विदेश मे पुस्तक मेलाके आयोजन करैत रहैत अछि. नेशनल बुक ट्रस्ट अखन धरि 33 टा राष्ट्रीय आ 18 टा विश्व पुस्तक मेलाक आयोजन करि चुकल अछि. नेशनल बुक ट्रस्ट कई भाषा मे पुस्तक छापैत अछि आओर नीक-नीक पुस्तक के अनुवाद सभ भाषा मे करबैत अछि. नेशनल बुक ट्रस्ट मैथिलीक कइटा किताब सेहो दोसर भाषा मे प्रकाशित कएने अछि. नेशनल बुक ट्रस्ट के एकटा नीक बात इहो अछि जे एकर नीक-नीक किताब काफी कम दाम पर भेट जाएत अछि. लोक मे पुस्तक पढय के जागरूकता लाबय मे सेहो ट्रस्ट जुटल रहैत अछि. दिल्ली मे त एकर चलैत-फिरैत पुस्तकालय सेहो अछि. गाड़ी पर पुस्तकालय बना देल गेल अछि ओर सभ इलाका मे घुमैत रहैत अछि. एकर एकटा पुस्तक क्लब सेहो अछि. हम करीब पन्द्रह साल सं ओकर सदस्य छी. सदस्य के किताब पर 20 फीसदी के छूट सेहो मिलैत अछि. हम त बेसि एहि ठाम सं कहानी संग्रह लैत छी. आई-काल्हि काम-काज के बीच बड़का-बड़का उपन्यास पढ़य के समय नहिं मिल पाबैत अछि. ओहि लेल कहानी संग्रह नीक रहैत अछि. आओर एहिठाम त सभ किताब चुनींदा लेखक सभ के छनि.
Webmasters Make $$$
सदस्यता लें टिप्पणियाँ भेजें (Atom)


text:
जेडीयू नेता जॉर्ज फर्नांडिस राज्यसभा सांसद बनि गेलाह . फर्नांडिसजी एहि बेर पार्टी सं टिकट नहि मिलला पर मुजफ्फरपुर सं लोकसभा चुनाव सेहो लड़ल छलाह मुदा जीत नहि पएलाह. ओहि टाइम बिहार के मुख्यमंत्री नीतीश कुमार हुनका भरोस देने छलखिन्ह जे अहां चुनाव नहि लडुं अहां के राज्यसभा भेज देल जाएत. मुदा ओहि समय हुनका चढ़ाबय वाला लोक सभ चुनाव लड़बा देलखिन्ह. तखन ओ इहो कहने छलखिन्ह जे समाजवादी नेता चुनाव लड़ि कs संसद मे पहुंचैत अछि... राज्यसभा के रास्ता सं नहि. मुदा हारला के बाद फेर ओहे रास्ता अख्तियार कएलाह.
ओना त फर्नांडिस जी नीक नेता छथिन्ह. मुदा आब हुनकर उम्र भेलन्हि. उम्र के असर... फेर खराब स्वास्थ्य. ओ काफी दिन सं अस्वस्थ चलि रहल छथिन्ह. अस्वस्थ रहले के कारण नीतीश जी हुनका टिकट नहि देने रहथिन्ह. स्वास्थ्य नीक नहि रहला के कारण राज्यसभा के शपथ लेबय लेल जखन संसद पहुंचलाह. दोसर नेता सभ हिनका सहारा देने छलखिन्ह. शपथ लेबय काल सेहो दोसर सांसद मदद कएलखिन्ह. ठीक सं आवाज सेहो नहि निकलय छलन्हि. लोक के त शपथ मे सिर्फ हुनकर नामे टा सुनाय पड़लन्हि.
आब सवाल ई अछि जे कि एहन हाल मे हुनका सांसद बनबाक चाही छल ? सांसद बनाबय के प्रति पार्टी के किछ जिम्मेदारी अछि कि नहि ? कि पार्टी जिनका चाहत हुनका एमपी बना देत ? कि बूढ़... बीमार लोक से राज्यसभा मे जएबाक चाही ?
सभ किछ के उम्र होएत अछि. अखन हुनका आराम करबाक चाही. स्वास्थ्य लाभ करबाक चाही छल. सांसद बनला पर कई तरहक जवाबदेही... जिम्मेदारी होएत अछि. ई उम्र हुनकर सेवा करबाबय के छनि... करय के नहि. हुनकर योगदान के लोक नहि भूलतन्हि... मुदा आब देश के लेल योगदान देबय वाला दोसर लोक के त आगां आबय दिओन्हि. युवा सभ के मौका दिओन्हि. बिहार मे योग्य लोक के कोनो कमी नहि छनि. जेडीयू के राजनीतिक फायदा छोड़ि कोनो स्वस्थ लोक से राज्यसभा के लेल भेजवाक चाही छल. जे राज्य... देश के लेल अपन पूरा योगदान द सकय छलखिन्ह. जेडीयू के अगर हुनकर बेसि फिक्र छल त... हुनका देखभाल के लेल आओर दोसर तरीका खोजबाक चाही छल.
सांसद के काज बड़ जिम्मेदारी वाला रहय छनि. राज्य... देश- दुनिया के विकास के लेल काज करय पड़य छनि. कि एहि उम्र मे बूढ़... बीमार राजनेता के संन्यास नहि ल लेबाक चाही छल ? कि पार्टी मे आओर दोसर नेता के अकाव पड़ि गेल छलन्हि ? दोसर के लेल उम्र तय करय वाला राजनेता अपना बेर मे मुंह किएक फेर लय छथिन्ह ? अहां सभ के कि लगैत अछि कि हुनका सांसद बनबाक चाही छल ? कि राज्यसभा मे किनको भेजय के बस एकटा औपचारिकता निभाएल जाएत अछि ?


text:
सच्चिदानन्द भगवानके प्रणाम कय मनुष्यक कल्याण-वृद्धि हेतु श्रुतिस्मृतिमे कहल सनातन धर्मके हम कहब पार्वती बजलीह – हे जगत्पते महादेव ब्रह्माक...
सच्चिदानन्द भगवानके प्रणाम कय मनुष्यक कल्याण-वृद्धि हेतु श्रुतिस्मृतिमे कहल सनातन धर्मके हम कहब
पार्वती बजलीह – हे जगत्पते महादेव ब्रह्माक परमप्रिया सावित्री देवी जे प्रभास क्षेत्रमे छथि हुनक चरित्र अपने हमरा कहू ।।1।।
हुनक चरित्र स्त्री वर्गाक पातिव्रत्य तथा सौभाग्य वर्धक थिक अतः व्रतक महात्म्य तथा इतिहास सँ युक्त हुनक चरित्र कहू ।।2।।
पार्वतीक इ प्रश्न सूनि शङ्कर बजलाह – हे महादेवि! जे प्रभास क्षेत्रमे स्थित सावित्री देवी छथि हुनक महत्व चरित्र हम कहैत छी ।।3।।
सावित्री नामक राजकन्या सँ जेना हुनक व्रत कयल गेल से सुनू। सभ प्राणीक हितकारी धर्मात्मा मद्र देशमे ।। 4।।
नगर तथा गामवासी लोकक प्रिय क्षमाशील, सत्यवादी अश्वपति नामक राजा सन्तानहीन छलाह ।।5।।
तीर्थयात्रा करैत ओ राजा सावित्रीक परम-पावन स्थान प्रभासक्षेत्र पहुँचलाह ।।6।।
ओहि ठाम स्त्री सहित सभ कामनाके पूर्ण केनिहार सावित्रीक प्रसिद्ध व्रत केलन्हि ।।7।।
ब्रह्माक प्रिया साक्षात् भूर्भुवः स्वः स्वरूपा सावित्री देवी व्रत सँ राजा पर प्रसन्न भेलीह ।।8।।
कमण्डल धारण कयनें सावित्री देवी राजाके दर्शन दय पुनः अन्तर्हित भ’ गेलीह। बहुत दिन बाद देवी रूपिणी कन्या उतपन्न भेलीह ।।9।।
सावित्रीक पूजा तथा सावित्रीक प्रसाद सँ कन्या उत्पत्ति भेलाक कारण ब्राह्मणक आज्ञा सँ राजा हुनक नाम सावित्री रखलन्हि ।।10।।
अत्यन्त सुन्दरी, सुकुमार अङ्गवाली ओ कन्या युवती भेलीह ।।11।।
सोनाक प्रतिमा सदृश सुन्दर डाँरवाल जाहि कन्याके देखि लोक देवकन्या थिकीह ई बुझैत छल।।12।।
साक्षात् लक्ष्मी सदृश विशाल आँखि वाली अपना तेज सँ प्रकाशमान ओ कन्या भृगु सँ कहल सावित्रीक केलन्हि ।।13।।
शिर सँ स्नान कय उपवास करैत देवमन्दिर जाय विधिवत् हवन ब्राह्मण द्वारा कराय, स्तुति करौलन्हि ।।14।।
ओहि ब्राह्मण सभ सँ आशीर्वाद ग्रहण कय लक्ष्मी समान सुन्दरी ओ राजकन्या सखीक सँग पिताक समीप अयलीह।।15।।
पिताके प्रणाम कय व्रत सम्बन्धी समाचार निवेदन कय हाथ जोड़ि पिताक समीप ठाढ़ि भेलीह ।।16।।
युवावस्थाके प्राप्त लक्ष्मी रूपा अपन कन्याके देखि मन्त्री सभ सँ कन्याक हेतु विचार कय राजा बजलाह ।।17।।
हे पुत्री ! अहाँक दानकाल उपस्थित अछि किन्तु विचार करैत अहाँक तुल्यरूपी वरण कर्ता नहि देखैत छी ।।18।।
हे पुत्री ! जाहि सँ हम देवता लोकनिक दृष्टिमे अनुचित कर्ता नहि बुझल जाई तेना करू। धर्मशास्त्रमे हमरा सँ सुनल अछि ।।19।।
जे पिताक घरमे अविवाहित कन्या यदि रजोवती होइत छथि तँ पिताके ब्रह्महत्याक पाप होइत छन्हि तथा ओ कन्या शूद्री बुझल जाइत छथि ।।20।।
एहि हेतु हम अहाँके तीर्थयात्रा हेतु वृद्ध मन्त्री सभक सँग पठबैत छी अहाँ तीर्थयात्रा करैत अपन अनुकूल वरक निश्चय कय वरण करू ।।21।।
पिताक आज्ञा शिरोधार्य कय सावित्री विदा भेलीह। राजर्षि लोकनिक रमणीय तपोवन गेलीह ।।22।।
ओत’मान्य वृद्ध लोकिनके प्रणाम कय पुनः अनेक तीर्थ तथा मुनिक आश्रम घूमि ।।23।।
पुनः मन्त्री सभक सँग पिताक घर अयलीह। ओहि ठाम पिताक आगाँमे स्थित देवर्षि नारदके ।।24।।
शुद्ध आसन पर वैसल देखलन्हि। मुस्कराय बजनिहारि सावित्री नारदके प्रणाम कय जाहि हेतु वन, तीर्थाटन गेल छलीह तकर प्रयोजन कहलन्हि ।।25।।
सावित्री बजलीह – शाल्व देशमे धर्मात्मा क्षत्रिय द्युमत्सेन नामक राजा छलाह जे दुर्दैव वश आन्हर भ’ गेलाह ।।26।।
छोट बालकवाला द्युमत्सेन प्रजा सँ वहिष्कार भेला सँ छोट बच्चावाली स्त्रीक सँग वनके विदा भ’ गेलाह ।।27।।
वनमे ओहि वृद्ध पिता द्युमत्सेनक तनमन सँ सेवा कयनिहार परमधार्मिक हुनक पुत्र सत्यवान् हमर वर योग्य छथि अतः मन सँ वरण कयने छी ।।28।।
ई सुनि नारद बजलाह – हे राजन् अहाँक कन्या सावित्री सँ बाल स्वभाव वश परम कष्टप्रद कार्य कयल गेल जे गुणवान् जानि सत्यवानक वरण केलन्हि ।।29।।
हुनक पिता तथा माता सत्ये वजैतक छथि तथा ‘सत्य बाजू’ ई उपदेश करैत छथि अतः मुनि जन सँ सत्यवान् हुनक नाम राखल गेल अछि। हुनका सदा घोड़ा प्रिय छन्हि तथा माटिक घोड़ा बनबैत छथि तथा नाना प्रकारक चित्र लिखैत छथि। अतः चित्राश्व ईही लोक सँ कहल जायत छथि ।। 30-31।।
सत्यवान् रन्तिदेवक शिष्य एवं दानमे समान, तथा शिविर आओर उसीनर केर समान ब्राह्मणसेवक एवं सत्यवादी छथि ।।32।।
राजा ययातिक समान उदार, चन्द्रमाक सदृश देखवामे प्रिय, सुन्दरतामे अश्विनी कुमार सदृश, बलवान् द्युमत्सेनक पुत्र सत्यवान् छथि ।।33।।
केवल एक महान् दोष हुनकामे छन्हि, दोसर नहि। आई सँ एक वर्षमे क्षीण आयु वला ओ शरीरक त्याग करताह ।।34।।
(नारदक ई कथा सुनि राजा कन्याके कहलन्हि जे अहाँ पुनः तीर्थाटन जाऊ तथा दोसराक वरण करू) ई सुनि सावित्री राजाके कहलन्हि – राजा लोकिन तथा ब्राह्मण एके बेरि बजैत छथि अर्थात् अपना बातके बदलैत नहि छथि ।।35।।
तहिना कन्या एके बेरि देल जायत छथि। ई तिनु एके बेरि होइत छैक बेरि – बेरि नहि दीर्घायु अथवा अल्पायु, सगुण वा निर्गुण ।।36।।
हमरा सँ एक बेरि पतिक वरण कयल गेल पुनः दोसराक वरण नहि करब। कोनो कार्य पहिने मन सँ निश्चित कय वचन द्वारा कहल जाइत अछि ।।37।।
पश्चात् क्रिया द्वारा सम्पन्न कयल जाइत अछि। अतः कर्तव्य, अकर्तव्यक निश्चय करवामे अपन मने प्रणाम थिक। अतः मनक निश्चयके हम नहि बदैल सकैत छी। ई सुनि नारद बजलाह – हे राजन! जखन एहेन निश्चय अहाँक कन्याके अछि तँ शिघ्रे हिनका मनक अनुकूल विवाह करू ।।38।।
अहाँक कन्या – सावित्रीक विवाहोत्सव निर्विघ्न सम्पन्न हो ई कहि नारदजी आकाशमे उड़ि स्वर्ग गेलाह ।।39।।
राजा अपन कन्याक विवाह-सामग्री जुटाय शुभ मुहूर्तमे वैदिक ब्राह्मण द्वारा विवाह सम्पन्न कयल ।।40।।
सावित्री मन-अभिलाषित पतिके पावि अत्यन्त प्रसन्न भेलीह जेना स्वर्ग पावि धर्मात्मा प्रसन्न होइत छथि ।।41।।
द्युमत्सेनक आश्रममे वास करैत हुनका लोकिनक किछु काल बीति गेल ।।42।।
किन्तु आश्रमवासिनी सावित्री केर मनमे दिन-राति नारदक कहल स्मरण रहैत छलन्हि ।।43।।
तखन वर्ष बीतला पर ताहि दिन सत्यवानके मरवाक छलनि से काल निकट आएल ।।44।।
जेठ शुक्ल द्वादशीक सँध्याकाल नारदक कहल दिनके गनैत सावित्रीक हृदयमे ।।45।।
चारिम दिन मृत्युक समय होएत ई विचारि दुःखार्ता तीनि दिनुक उपवास कय सावित्री आश्रममे छलीह ।।46।।
स्नान कय देवताक पूजा कय सासु, स्वसुरक चरण केर वन्दना करैत तीनि राति वितौलन्हि ।।47।।
तखन चारिम दिन सत्यवान जखन कूड़हरि लय लकड़ीक हेतु वन चललाह तखन सावित्री सासु, स्वसुरक आज्ञा लय सत्यवान् पाछाँ चललीह ।।48।।
तखन शीघ्र फल, फूल, कुश होमक हेतु सुखायल समिधक (लकड़ी) बोझ बान्हलान्हि ।।49।।
तखन भानसक हेतु सुखायल काठ कटैत सत्यवानक माथमे दर्द होमय लगलन्हि। काठ छोड़ि बड़क डारि पकड़ने सावित्रीके कहलन्हि जे हमरा माथमे वेदना होइत अछि ।।50।।
अतः अहाँक कोरमे हे सुन्दरी ! किछु काल सुतः चाहैत छी। ई सुनतहि सावित्री चौंकलीह। दुःख भरल मन सँ पतिके कहलन्हि – हे महाबाहो ! विश्राम करू ।।51।।
पश्चात थकावटके दूर कय आश्रम जाएब। जावत हुनक माथ अपना कोरामे लय पृथ्वी पर वैसलीह ।।52।।
तावत कारी तथा पीयर रंग वला किरीट तथा पीत वस्त्र पहिरने साक्षात् उदित सूर्य जकाँ एक पुरुषके सावित्री देखलन्हि।।53।।
ओही कारी पीयर वस्त्रधारी उदित सूर्य सदृश्य पुरुषके प्रणाम कय सावित्री कहलन्हि – अहाँ देवता अथवा दैत्यके छी जे हमरा डराब’ आयल छी ।।54-55।।
हे देव कोनो शक्ति सँ हम अपना धर्म सँ वंचित नहि भ’ सकैत छी हे पुरुषश्रेष्ठ ! अहाँ हमरा प्रदीप्त अग्निशिखा सदृश बुझू ।।56।।
ई सुनि यमराज कहलन्हि – हे पतिव्रते ! सावित्री सकल प्राणीक भयप्रद हम यमराज थिकहुँ। अहाँक समीपमे ई पति सत्यवान गतायु छथि ।।57।।
हमर दूत अहाँक प्रभाव सँ हिनका लय जेवामे असमर्थ अछि अतः हम स्वयं आयल छी ।।58।।
ई कहि पाशधारी यमराज अङ्गुष्ठप्रमाण पुरुष सत्यवानके पाश सँ वान्हि सरीर सँ खिचलन्हि ।।59।।
तखन यमपुरीक रास्तामे जायव आरम्भ केलन्हि ई देखि पतिव्रता सावित्री यमराजक पाछाँ धेलन्हि ।।60।।
पातिव्रत्यक प्रभाव सँ ओहि अगम्य रास्तामे सावित्रीके कनिको नहि थाकल देखि यमराज बजलाह – हे सावित्री ! एहि रास्तामे कोना आवि गेलहुँ शीघ्र फिरि जाऊ ।।61।।
हे सुन्दरी ! एहि रास्तामे किओ जीवित मनुष्य नहि आवि सकैछ। पुनः सावित्री कहलन्हि – हमरा तँ कनिको ग्लानी अथवा थकान नहि बुझि पड़ैछ ।।62।।
पतिक पाछाँ जाइत तथा विशेष रुपे अपनेक समीपमे कनेको दुःख नहि। जाहि हेतु सज्जनक गति सज्जने होइत अछि तथा पतिव्रता स्त्रीक गति सदा पतिये होइत छथि ।।63।।
वर्णाश्रम गति वेद तथा शिष्यक गति गुरु होइत छथि। सभ प्राणीक स्थान पृथ्वी पर होइत अछि ।।64।।
किन्तु पतिके छोड़ि स्त्रीक कोनो आश्रय नहि। एहि प्रकारेँ युक्ति युक्त मधुर वाक्य सँ ।।65।।
प्रसन्न यमराज सावित्रीके कहलन्हि – हे मानिनि! अहाँ पर प्रसन्न छी वरदान मांगू ।।66।।
ई सुनि सावित्री विनय सँ नम्र भ’ स्वसुरक राज्य तथा आँखि मङ्गलन्हि ।।67।।
‘तथास्तु’ कहि विदा भेला पर पुनः सावित्री पाछाँ लगलीह। ई देखि यमराज पुनः वर मांगय लेल कहलन्हि तखन सावित्री पिता अश्वपतिके सौ पुत्र तथा अपनहुँ सौ पुत्रक वरदान तथा पतिक जीवन एवं सदा धर्म सिद्धि मङ्लन्हि ।।68।।
यमराज सभ अभीष्ट वरदान दय फिरौलन्हि। एहि प्रकारेँ सावित्री पतिके पावि प्रसन्न पतिक सँग सुख सँ आश्रम गेलीह। जेठ मासक अमावस्यामे ई व्रत केलन्हि।। 69-70।।
एहि व्रतक महात्म्य सँ राजा द्युमत्सेनक सुन्दर आँखि पावि निष्कंटक अपना देशक राज्य पौलन्हि ।।71।।
तथा सावित्रीक पिता अश्वपति एक सौ पुत्र पौलन्हि। ई कहि महादेव कहलन्हि – हम सावित्री व्रतक महात्म्य हम कहल ।।72।।
पुनःपार्वती बजलीह-हे शिव! ज्येष्ठ मासमे कोन विधान सँ सावित्रीक व्रत सावित्री केलन्हि से विधान हमरा कहू ।।73।।
एहि व्रतमे कोन देवता, कोन मन्त्र, की फल से विस्तार पूर्वक हे शङ्कर! हमरा कहू ।।74।।
ई सुनि शङ्कर बजलाह हे देवेशि ! सती सावित्री सँ कोन तरहे सावित्रीक व्रत कयल गेल से कहैत छी, आदर सँ सुनू ।।75।।
ज्येष्ठकृष्णक त्रयोदशी तिथिमे दतमनि, स्नान आदि कय तीनि रातिक उपासके नियम ठानथि ।।76।।
तीनि रातिक उपवासमे असर्मथ ब्रह्मचर्य पालन करैत त्रयोदशीमे एक वेरि सँध्याकाल तथा चतुर्दशीमे विनुमांगल भोजन कय अमावस्यामे पूर्ण उपवास करथि ।।77।।
नित्य महानदी वा साधारण नदी वा पोखैरमे स्नान कय विशेष रूप सँ पांडू कूपमे स्नान कयला सँ सभ तीर्थक फल होइत अछि ।।78।।
स्नानक बादकोनो पात्रमे बालु प्रस्थ मात्र (अढ़ाई पाव) लय ।।79।।
अथवा बालुक स्थानमे धान, यव, तिल आदि लय बाँसक पात्रमे दू वस्त्र सँ लपेटल ।।80।।
सावित्री प्रतिमा सभ अंग सँ शोभित सोन वा माटिक अथवा काठक अपना शक्तिक अनुसार बनवाय पूजा करथि ।।81।।
सावित्रीक हेतु लाल तथा ब्रह्माक हेतु स्वच्छ वस्त्र देथि। ब्रह्मा सहित सावित्रीके पूजा करथि ।।82।।
चानन, फूल, धुप, दीप, नैवद्य, नाना प्रकारक फल ककड़ी, नरियर, कुम्हड़, खजूर, कथ, दाड़िम, जामुन, नेवो, नारंग, कटहर, जीर मरीच, आदि कटुरस, गुड़ ओ नोन मिलल वस्तु बाँसक डालीमे जयन्ती जकाँ जनमाओल सप्त धान सँ कुङ्कुम केसरि सँ रंगल रेशम सूत सँ शक्तिक अनुसार पूजा करथि। एहि प्रकारेँ ब्रह्माक प्रिया सावित्री अवतार लैत छथि ।।82-87।।
हे वेदजननी, वीणापुस्तकधारिणी, हे प्रणवपुर्विके! अहाँके बार-बार नमस्कार। हमरा हेतु सदा सौभाग्य (सोहाग) प्रदान करू ।।88।।
एहि तरहे विधिवत् पूजाकय गीत, बाजा आदि सँ स्त्री समूहके सँग जागरण करथि ।।89।।
नचैत, हँसैत, आनन्द सँ राति बितावथि तथा ब्राह्मण द्वारा सावित्रीक कथा पढ़ावथि तथा सुनथि ।।90।।
यावत प्रात हो तावत भावपूर्ण गीत सँ ब्रह्माक सँग सावित्रीक विवाह मनावथि ।।91।।
सात जोड़ी ब्राहमण, ब्राह्मणीके स्वच्छ वस्त्र आदि सँ पूजा करथि। सभ सामग्री सँ युक्त घर-दान करथि ।।92।।
वेद तथा सावित्रीक कल्पके जननिहार सावित्रीक कथा वाचकके पूजाके अन्तमे सावित्रीके प्रतिमा देथि। दैवज्ञ ऊञ्छ वृति (एक-एक दाना वीछि गुजर केनिहार) अग्निहोत्री, गरीब ब्राह्मणके एहि प्रकारेँ दान दय रातिमे निमन्त्रण दय भोजन करावथि ।।93-94।।
अमावस्यामे बड़ वृक्ष तर चौदह जोड़ीके (पति-पत्नी) निमंत्रित कय तखन प्रातः उषाकाल उपस्थित भेला पर भक्ष, भोज्य प्रसाद आदि पूजा स्थानमे लावथि। पवित्रता पूर्वक भानस कय यत्नपूर्वक पत्नीयुक्त ब्राह्मणके निमंत्रित कय ओहि ठाम बजावथि। सावित्रीक पूजा स्थानक समीप स्नान कयल ब्राहमण केर पैर धोये ।।95-97।।
पत्नी सहित वैसावथि। सावित्रीके आगाँ पति-पत्नीके भोजन देथि ।।98।।
पति-पत्नीक भोजन करौला सँ हम भोजित होइत छी ताहिमे सन्देह नहि। दोसर जोड़ीके भोजन करौला सँ विष्णु सँ लक्ष्मी सहित भोजित भ’ वरदान दैत छथि। तेसर जोड़ीके भोजन करओला सँ सावित्री सहित ब्रह्मा भोजित होइत छथि ।।99-100।।
एक-एक जोड़ीक भोजनक समान फलप्रद कहल गेल अछि। अठारह प्रकारक वस्तु सँ देवी सावित्रीक समीप भोजन करओनिहारि केर कुलमे किओ विधवा, वन्ध्या वा दुर्भगा नहि होइछ ।।102।।
तथा विशेष कन्या उत्पन्न केनिहारि अथवा पतिक अप्रिया नहि होइछ ।।103।।
अतः यत्नपूर्वक सावित्रीक आगाँ कड़ु तीत आदि सँ वर्जित भोजन देथि ।।104।।
कदापि खट्टा अथवा नोन नहि खुआवथि। सुन्दर पाँच प्रकारक भोजन करावथि ।।105।।
घृत सँ पूर्ण तथा बहुत दूध सँ युक्त मालपुआ बनावथि। दोसर प्रकारक अशोक वर्तिका (सेवइ) ।।106।।
तेसर प्रकारक पकवान खजूर एवं चारिम प्रकारक गुड़ घी मिश्रित गहूँमक चूर्ण (सँजाव) बनावथि ।।107।।
एहि प्रकारक वस्तु सँ भोजन करओनिहारि पतिक अतिप्रिया तथा भोजन करेनिहार पुरुष पत्नीक अतिप्रिय होइत छथि। एहि प्रकारक व्रतपूजा केनीहारक कुल धनधान्य सँ पूर्ण तथा सैकड़ो स्त्री पुरुष सँ सँकीर्ण ।।108।।
एहि प्रकारक पकवान सँ हुनक कुल सम्पन्न होइत छन्हि सन्देह नहि हुनका कुलमे ज्वर, सन्ताप, वियोगजन्य दुःख नहि होइत छन्हि ।।109।।
अशोक वर्तिका दान सँ हुनक एकैस पीढ़ी पुत्र पौत्रादि तथा असँख्य दास दासी सँ पूर्ण होइत छन्हि ।।110।।
जे किओ पूरी दान करैत छथि तनिक कुल सभ तरहे पूर्ण, कन्या, पुतहु, सभ पुत्रवती होइत छन्हि ।।111।।
शिखरिणी (रसाल नामक खाद्य अथवा दाख आम, कठहर) दान केनिहारि युवतीक कुल सभ-सिद्धि सँ पूर्ण आनन्दित रहैत छन्हि ।।112।।
लड्डूक प्रदान सँ पूर्वोक्त फल होइछ ई ब्रह्माक कहल अछि। सावित्रीक पूजा स्थानमे गौरी (आठ वर्षक कुमारि कन्याक) भोजन करायव विशेष फलप्रद होइछ ।।113।।
हजार गौरीक भोजन करओनिहारि जन्म, जन्ममे सौभाग्यवती, पुत्रवती तथा धनधान्य सम्पन्ना सती होइत छथि ।।114।।
नाना प्रकारक पेय तथा सुन्दर मधुर तथा दाखक रस एवं गुड़ सहित तेतरि ।।115।।
सुन्दर चीनीक सरबत सुवासिनी तथा ब्राह्मणके देवाक चाही ।।116।।
अतिरिक्त क्षत्रिय, वैश्य, शुद्र आदिक हेतु यथा योग्य सर्वत प्रसाद आदि देवक चाही ।।117।।
सधवा स्त्रीवर्गक विधिवत् साड़ी, आङी, कुङ्कुम, सुगन्ध माला, चानन, धुप, दीप, काजर, माथमे सिन्दूर सँ पूजा कय हाथमे नारियर वासित सुपारी आदि सँ पूर्ण डाली दय प्रणाम कय विदा करथि ।।118-120।।
पश्च्यात कन्या, बालक, बन्धुवर्ग सहित स्वयं भोजन करथि अथवा तीर्थमे यदि एतेक लोक केर भोजन नहि भ’ सकय तँ घर जाय उक्त प्रकारेँ लोकके भोजन करावथि जाहि सँ जल्दी देवी सावित्री प्रसन्न होथि। एहि प्रकारेँ घर आवि जीवित पिता, माताक भोजन आदि सँ सेवा करथि।। 121-122।।
गौरी कन्याक भोजन, साग सहित दानक्रिया राजसी कहबैछ जे मनुष्यक परमकृति बढौनिहार होइछ ।।123।।
हे पार्वती सभ पातक सँ शुद्धि हेतु मनुष्यके एहि सावित्री व्रतक उद्यापन करवाक चाही ।।124।।
सकाम वा निष्काम उद्यापन कयला सँ सभ पाप नष्ट होइछ तथा एहि लोकमे धनधान्य सुन्दर स्त्री सुख प्राप्त होइछ ।।125।।


text:
अशोक कुमार दत्तक काव्य-गुण सँ प्रथम परिचय 'पुर्वोत्तर मैथिल' पत्रिका सँ भेल छल. बाद मे अशोक जी 'साहित्यिक चौपड़ि' मे सेहो अपन काव्य-संसारक संग सहभागिता दर्ज करौलनि. आब 'झिझिरकोना' नाम सँ हिनक पहिलुक कविता संग्रह बहरौलनि अछि. कायदे सँ तँ ई कविता सभ कम सँ कम तीन दशक पूर्वहिं पाठकक समक्ष आबि जयबाक चाही छल मुदा अहाँ पूछि सकैत छी जे आबिए जयतैक तँ की भ' जयतैक ? यैह गप्प एकर ठीक विपरीत अर्थ मे सेहो पूछल जा सकैछ ? जे-से, औखन हिनक किछु कविता कविक आत्म-वक्तव्यक संग प्रस्तुत अछि. पढ़ल जाए- मॉडरेटर.
प्रवेशिकाक बाद महाविद्यालयक अध्ययन वास्ते जखन पटना अयलहुँ, 'आर्तावर्त' आ 'मिथिला मिहिर' अपन उच्च शिखर पर छल। आर्यावर्तक 'चुटकुलानन्द की चिट्ठी' आ मिथिला मिहिरक 'बहिरा नाचे अपने ताले' बेस रसगर लागए। ओहि समयक विद्यापति समारोह मैथिल समाजक वास्ते एक महापर्व सदृश। मधुरताक लोकप्रियता एहन जे आन-आन भाषा-भाषी सेहो सभ रसपान करए वास्ते उमड़ि पड़थि। हेंजक हेंज मिथिलावासी, धरोहि बान्हि छावनी सदृश विस्तृत पंडाल मे गज-गज करथि। ओहि मे रविन्द्र-महेन्द्र जोड़ीक गान सुनबा लेल मारि पड़ए। श्री रवीन्द्र जीक गायन- "के छथि मैथिल की थिक मिथिला, हम कहैत छी ओरे सँ, मिथिलावासी सुनू पिहानी, हम कहैत छी जोरे सँ।" सुनि रोमांचित भ' जाइ। जेना मिथिलाक राज्य गान हो ! ओहि समय मे गोलघर मुहल्ला मे डेरा छल। समारोह सँ छुटि क' डेरा आबी तँ किछु-किछु लिख' बैसी। कहियो काल लिखयलाक बाद पुरना अंगनाक मध्य मड़बा पर बैसि लिखल रचना सभ केँ सुनाब' बैसि जाइ। छपयबाक वास्ते नहि अपितु मात्र मनोरंजनक वास्ते।
किछु सालक बाद घरेलु बाध्यताक कारणें हमरा पटना छोड़ि दरभंगा आबय पड़ल। स्नातकोत्तर मे जखन दरभंगा मे छलहुँ तँ विद्यापति समारोह ओहो ठाम खूब घूम-धाम सँ मनाओल जाइत छल। ओतहु रविन्द्र-महेन्द्र जोड़ीक रंग-विरंगा गाना सुनि श्रोतागण झूमि उठथि। आर्यावर्त-मिथिला मिहिर बन्न भेलाक बाद कहियो काल 'माटि-पानि' पत्रिका पढ़बाक लेल भेंटि जाएल करए। ओहि समय तीन गायकक एकटा समूह तिजोड़ी बनि सेहो अभरलाह। ओहो सभ नीक गाबथि। विद्यापति समारोहक ओहि समय जेना दुन्दुभी बजैत छल। लहेरियासरायक एम.एल. एकेडमी उच्च विद्यालय मे संकल्प लोकक तत्वाधान मे साहित्यिक आयोजन भेल छल जाहि मे गायकक एक आर जोड़ी उभरलाह। शशिकान्त-सुधाकान्त। ओहि जोड़ीक मुँह सँ किछु गीत सुनल- मोन होइए अहाँ केँ देखिते रही, किछु बाजी अहाँ हम सुनिते रही; तोरा अंगना मे बसन्त नेने आएब सजना। सुनि मोन गदगद भ' उठए।
ई पोथी दू कालखण्डक थिक। हम कोनो काव्यक गूढ़ बातक चर्च नहि कयल अछि, मुदा अपन जीवन मे गाम-घर मे रहैत आ एखन शहर मे अपन जीवन व्यतीत करैत जे मैथिल संस्कारक बदलैत स्वरूप केँ अनुभव कएल अछि ओकरे शब्दक माध्यमे अभिव्यक्ति देल अछि।
अशोक कु. दत्तक काव्यकृति 'झिझिरकोना' सँ किछु कविता
कन्यादान करबा मे बाप बिका गेल !
जिनका लेल देवो करैत भक्ति
देवीक पाछाँ घुमैत छल देवो
सीता लेल मिथिला अयला रामो
यौ बाबू आब हद्द भ' गेल !
मंडन अयाची भारतीक मिथिला
जतय कोठी बखारी मे लक्ष्मी मुनल छल
सुग्गो झुमि झुमि देव भाषा पढ़ै छल
यौ बाबू आब हद्द भ' गेल !
जतय गंगा कहथि 'दानी बनू'
गंगा मे पैसि कविकोकिल कहल-
'सदिखन देवीक सेबी बनू'
यौ बाबू हे आब हद्द भ' गेल
बरक बाप निष्ठुर भ' लात मारैत छथि
बिनु कलंके बेटी कलंकित भ' गेलि
घरक लक्ष्मी बेमोल बिकि गेल
यौ बाबू आब हद्द भ' गेल
कन्यागतक भक्षण करय
कखन सँ कानन मे कोइली कनैए
पाथरक आगू मे दुखड़ा सुनबैए
यौ बाबू आब हद्द भ' गेल ।
हम हेरै छी अपन मिथिला, राजा विदेहक शान यौ।
नहि टीका, नहि अग्निहोत्र, नहि देखी संध्यावंदन
बिनु गायत्री-जप कोना पायब, तीनू ताप सँ त्राण यौ।
जनेउ मे तँ कुंजी झुलैए, शौचो चढ़े नहि कान
मिथिलाक्षर नहि, मैथिली बाजब, कत' मिथिलाक पहिचान यौ।
अढ़ेला पर हुनका घाम छुटन्हि, संगे ओ जीवथि केउना
जेठक बोली सुनि कान पकन्हि, अपना केँ बुझथि महान यौ।
मोबाइल सँ दिन भरि चैट करे, क' रहल ओ नाम
बाहरे अपने बियाहल तँ कोना, बाप करौ कन्यादान यौ।
केओ सलवार-समीज पहिरने, बिनु दुपट्टा रखने
अहिवातीक अँचरा, नहि देखी कोना, खोइंछ भरल दूभि-धान यौ।
झिझिया, छठि गीत नीक ने लागे, बजाबी म्यूजिक जाॅज
सोहागिन सीथ ने सेनुर देखी, कोना पूजब हनुमान यौ।
पुष्प-वाटिका उजड़ल, कोना होयत राम-सिया के दर्शन
कतहुँ ने नचारी गूँजैए, ने मधुश्रावणीक गान यौ।
गाम मे आब बेन की देब, नहि दुरगमनिया भार
नहि सौजनि, नहि पाथेय होए, ने समधि-मिलान यौ।
डबरा-पोखरि सभ भथायल, कुमही तोड़ए तान
कोजगरा मे आब कोना, बाँटब पान-मखान यौ।
सड़ल आन्ध्रा माछ सभ तरि, टटका नहि पोखरिक माछ
बिनु तिलकोर, खम्हारू कोना, करू सन्मान यौ।
बिनु नेओंते भरदुतिया मे कोना, भैयाक बढि क' जोर
सजबी-दही बिनु मड़र कोना, देखब चौठी चान यौ।
सोलहो कला सँ उगला सुरूज, देखि मिथिला करूणायल
सँगहि शक्ति समेटू सभ केओ, राखू मिथिलाक मान यौ।
चीनियाँ झालरि, चहुँ दिस चतरल
चीनियाँ चाउमिन, चीनियाँ मोमो
चीनियाँ जाल सगरो परसल
तुलसी चौराक दीप कत' भुलायल ?
नहि जानि धरोहरि कत' हेरायल ?
जुट्टी बन्हने पहुना बैसल
सुटुक्का जीन्स, ड्रेगन टी-शर्ट
गोगल्स लटकौने कनियाँ घमकलि
अहिबातक सेनुर कत' बिलायल ?
नहि जानि धरोहरि कत' हेरायल ?
अपने मोने बियाह रचौलक
अपन महिस कुड़हरिए नाथब
लिभइन रिलेशनक पाठ पढ़ौलक
अहिबक फर, कत' ओंघरायल ?
नहि जानि धरोहरि कत' हेरायल ?
पहिरब आँगल, रहब आँगल
मंडनक सुग्गा मोन बैसल
सौराठ सभा थाकल हारल
कैथी-तिरहुता कत' लुटायलि ?
नहि जानि धरोहर कत' हेरायल ?
बेटी उडंत भ' खोप तानल
मातु-पिता टग हनथि खाट पर
छोड़इ सरबन लंक पड़ायल
मनुक्खक ममता कत' मेटायल ?
नहि जानि धरोहरि कत' हेरायल ?
अशोक कुमार दत्त
गोला रोड, दानापुर, पटना
मो. 09431645105


text:
एहिठाम जखन किछु लिखल(?) जा रहल अछि, हमरा एखन-एखन निन्न फूजल (?) अछि आ हाथ मे चाहक खाली कप पड़ल अछि. सिगरेटक टुकड़ी चहुँदिस बासा मे छितराएल अछि जहन की हमरा मुँह सँ एखनहुँ प्रेमिकाक चुम्मीक सुआद नहि गेल अछि. एकरा अहाँ किंचित एकटा बहसल प्रीटेक्सट उत्पन्न करबाक यत्न कहि सकैत छी, तथापि एना कइए देल जेतैक तँ अहाँ की कए लेबैक ?
कहल तँ इहो जा सकैत अछि जे सम्पूर्ण देश औखन गहीँर निन्न मे सूतल अछि आ चौकीदार एकहेक वस्तुक अपना हिसाब सँ उपभोग करबा मे बिर्त छथि. हुनका सभ चीज़ मे अप्पन नफा-नोकसान आ गद्दी टा सँ मतलब छनि. सभ जगह ओ अप्पन विचार स्थापित कए देमय चाहैत छथि, आ अप्पन एहि Goal केर लेल की समस्त लोक-वेद हुनका मे अपन ईश्वरक संभावना ताखथि सदिखन हुनक जय-जयकार होइक तकरा हेतु ओ कोनहुँ हद धरि जा सकैत छथि आओर निराशाजनक ई अछि जे क्रमशः हमरालोकनि सेहो एहि सँ फराक नहि भए मोटामोटी ओही बाटक माध्यमे अपन गंतव्य धरि पहुँचबाक लेल यत्नशील छी.
पूछबाक लेल पूछल जा सकैत अछि जे एकटा पूर्णतया साहित्यिक पोर्टल केँ कोनहुँ तरहक राजनीति सँ की मानी- मतलब ? प्रतिउत्तर मे हमरा कहि सकैत छी जे एना कइए लेबैक तँ अहाँ की कए लेबैक तथापि हम कहैत छी जे औखन जे किछु लिखल(?) जा रहल अछि से मात्र एहि कारणे की जखन अहाँ एहि पोर्टलक ड्राप-डाउन मेन्यू पर क्लिक करबैक तखन अहाँक एहि बर्खक खाता मे कम सँ कम एक्कहुँ गोट पोस्ट भेटि सकए.
२०१४ केर सभटा स्वप्न एखनहुँ आँखिक सम्मुख चकरघिन्नी जकाँ नाचि रहल अछि आ हमरा देबाल पर टाँगल 'मैथिलि मचान'क कैलेण्डर आजुक तिथि १३ अप्रील २०१८ देखा रहल अछि. प्रिय कवि पाश केर कविता 'सबसे खतरनाक'क पाँति माथ मे नचैत अछि "सभसँ खतरनाक होइत अछि स्वप्नक मरि जाएब !"
एही मध्य आईटी आ ब्रॉडकास्टिंग मिनिस्टर स्मृति ईरानी फेक न्यूज़ पर लगाम कसबाक हेतु एकटा घोषणा करैत छथि जकरा किछुए समयक बाद चौकीदारक हस्तक्षेप सँ आपस लेल जाइत अछि आ आनन-फानन मे एकरा पर कंट्रोलक हेतु एकगोट १० सदस्यक कमिटी बनाओल जाइत अछि जाहि मे ब्रॉडकास्टिंग मीडिया सँ मात्र दू गोट tv एंकर टा राखल जयबाक गप्प होइत अछि ई जनैत जे ई लोकनि स्वयं केँ कतबा पैघ दरबारीक रूप मे विगत किछु समय मे प्रतिस्थापित कयलनि अछि से ककरो सँ कनमो नुकायल नहि अछि. तथापि हमरा पुछैत छी जे एना कइएक की कए लेल जेतैक ? बनल तँ अछि tv जगतक हेतु कानून मुदा की से अमल मे अछि मिसियो ? देखाओल तँ जाए रहलैक अछि एक सं एक अंधविश्वाशी आ लोकक मध्य भ्रम उत्पन्न करए बला कार्यक्रम सभ. राशिफलक मादे लोक केँ बताओल जा रहलैक अछि भरी दिनुका भोजन, वस्त्र संयोजन सँ रतिक्रिया लेल पार्टनर संग सेक्स पोजिशन धरि. फेर किएक ओ सभ अछि औखन धरि कानून सँ बाहर ? हम पूछैत छी की अछि अहाँक संविधान मे फेक न्यूज़क कोनहुँ परिभाखा ? आ जौं नहि अछि तँ किएक ? सोचबा योग्य चीज अछि जे जाहि कमिटी मे सोशल मीडियाक एक्कहुँ गोट विशेषज्ञ नहि, सोशल मीडिया पोर्टलक एक्कहुँ सदस्य नहि ओ बनेतैक एकरा हेतु अधिनियम. ई सभ टीवी आ प्रिंट मीडियाक बाद सोशल मीडियाक सेहो अपना अधीन बनेबाक उपक्रम नहि अछि तँ आर की अछि - तथापि सब हमरा-अहाँक लेल धनि सन.
२०१४ सँ जतबा स्वप्न बेचाइत जाइत रहल अछि हमरालोकनिक माथ मे- हमरा सभ तकरा जागले(?) देहे ग्रहण करैत गेलहुँ. कतेक हास्यास्पद अछि की जे काज करबाक जग्गह पर सरकार द्वारा कयल जा रहलैक अछि उपवास ! जे संसद केँ नहि चलय देब पछिला सरकारक टर्म मे विपक्ष द्वारा बताओल जाइत रहल छल 'लोकतंत्रक अंग' से आइ भेल जा रहल अछि 'अ-लोकतान्त्रिक व्यवहार.
आओर एम्हर देशक धिया सभक संग जे बीति रहलैक अछि दिनानुदिन से औखन धरि हुनक मोनक बात सँ किंचित राखल अछि फराक आ हमरासभ एहि सोच मे दुखित छी जे जानि नहि कहिया धरि बनाओल जा सकतैक अयोध्या मे राम ललाक भव्य मंदिर.
हमरा अंतिम बेर कहिया गेल रही कोनो मंदिर से एखनहुँ मोन नहि अछि. एहि प्रसंगे मोन पड़ैत अछि तँ बस एकदिस प्रतिदिन भगवतीक घर निपैत, साँझ बाती देखबैत, दुर्गा सप्तशतीक पाठ करैत, सस्वर आरती-देव्यपराधक्षमापन स्तोत्र गबैत बहिनक अतिप्रिय आभा तँ दोसरा दिस अस्पताल मे कैंसरक पीड़ा सँ छटपटाइत ओकर देह, हरिद्वारक गंगा मे बहैत-घुलैत अस्थि.
भीतर-भीतर रेत भेल जा रहल अछि अंतःकरण. वन्देमातरम आ जय श्री राम सँ गुंजित भए रहल अछि सम्पूर्ण वातावरण, जाहि मे ककरो पीड़ा- चिचियाएब-कलपब-कानब सँ सभक ध्यान ओहिना फराक भेल जा रहल अछि जेना मासपरायणक मेला मे सिमरिया घाट पर भए जाइत छथि दू गोट स्त्रीगण एक-दोसरा सँ फराक.
एम्हर फेसबुकक newsfeed मे एकगोट कवि मित्रक timeline सँ आबि रहल अछि आदरणीय राजेंद्र विमल केर प्रसिद्ध काव्योक्ति मुदा हमरा लेखे की, सभ धनि सन.
"हारब हिआओ हिया हारबे थिक हारब
आस आ विश्वाश लए लड़बे थिक जीत यौ
मानल जे झंझा झकोर बड़ा जोर अछि
आशा केर दीपक जड़ौने चलू मीत यौ"


text:
- कोसी मे आएल बाढ़ि सं लोकक जिनगी बदलि गेल अछि. जिनगी केर मायने बदलि गेल अछि. चारु कात हाहाकार मचल अछि. बाढिक पानि किछ कम भेल अछि. नीच इलाका मे फैल गेलाह आ कुरसेला के पास गंगा मे पानि मिलला सं सेहो किछ राहत छै. मुदा संकट अखनो किछ कम नहिं भेल अछि. एहि बीस दिन मे भूखल-पिआसल लोक मे... घास-पात खा जिबैय के कोशिश करय वाला लोक मे खाड़ होबय केर शक्ति नहिं रहलन्हि अछि. भूख पिआस सं कराहि कतेक लोक दम तोड़ि देलाह. कतेह बाढ़िक पानि मे फंसि प्राण त्याग देलाह. जवान पुत्र केर सामने पिता केर मौत... बुढ़ पिताक सामने जवान बेटाक मौत. मुदा लोक एतेक समर्थ नहिं छथिन्ह जे अपन रिश्तेदार... अपन लोक... अपन परिजन के अंतिम संस्कार कs पाबैथिन्ह. नहिं कतोहुं सुखल लकड़ी अछि आ नहिं कतोहु सुखल ज़मीन. अंतिम संस्कार कएल जाय त कतय. सभस बड़का परेशानी. चारु कात पानिए- पानि. एहि मे कि कएल जाए. करेज पर पाथर राखि एक बेर भरि पांज पजिआ धार मे बहा दैत छथिन्ह. आखिरी समय मे दु गज ज़मीन तक नहिं मिलैत छनि. अहां सभ समझि सकय छियैन्ह बाढ़ि मे फंसल लोकक विपत्ति के. पानि भूख सं लोक मरि रहल छथिन्ह. अंतिम संस्कार लेल दु गज जमीन नहिं मिलि रहल छनि. शव के पानि मे... कोसी के उफनैत धार मे फेंकय पड़ि रहल छथिन्ह. करबो कि करथिन्ह. आओर कोनो उपाय छै. एहि दर्द के बांटनाय आओर समझनाय मुश्किल अछि. जकरे पर एहन विपत्ति आबय छै ओकरे बुझबा पड़य छै. सबकिछ तबाह. गाम घर... दलान... गाय- भैंस...मवेशी... अपन- पराय सभ किछ बहि गेल. एहन हाल मे मौत केर बादो परेशानी कम नहिं होएत छै. दिमाग काम नहिं करैत अछि. दुनिया बदलि जाएत अछि. एहन मे पानि कमला पर...बाढ़ि खत्म भेला पर हिनका सभ के राहत केर संग मनोचिकित्सक उपचार केर सेहो जरुरत पड़तन्हि. बड़ बड़का सदमा सं गुजरि रहल छथिन्ह लोक सभ. सरकार के... एनजीओ के... आध्यात्मिक संस्था के... योग संस्थान के एहि पर ध्यान देबय के जरूरत अछि.
नवका- पुरनका लेख सर्च करु...
दु गज सुखल ज़मीन नहिं
सदस्यता लें टिप्पणियाँ भेजें (Atom)


text:
मुख्यमंत्री नीतीश कुमार कहलनि कि सात निश्चय मे एक निश्चय महिला सभक लेल छल। एहिमे सरकारी नौकरि मे महिला सभके 35 प्रतिशत आरक्षण देबाक बात छल। सरकार बनबाक 2 माह के भितरे महिला सभके आरक्षण देबाक निर्णय लेल गेल आर ओहिके लागू सेहो क' देल गेल। 2 निश्चय युवा सभसे संबंधित छल। आर्थिक हल, युवा सभक बल के तहत पांच स्किम क' हाथ मे लेल गेल, जाहिमे बारहवीं पास विद्यार्थि सभके आगा के पढ़ाई लेल 4 लाख टाका केर सीमा तकके स्टूडेंट क्रेडिट कार्ड उपलब्ध कराओल जायत। युवा सभके उद्यम शुरू करबाक लेल नीति बनेबाक बात कहैत मुख्यमंत्री कहलनि कि एहेन उद्यमि सभक लेल पांच सौ करोड़ टाका के वेंचर कैपिलट फंड बनाओल गेल अछि।
मुख्यमंत्री जानकारी देलन्हि कि बिहार मे उच्च शिक्षा मे जाय बला छात्र-छात्रा सभक संख्या मात्र तेरह प्रतिशत अछि। आर्थिक तंगी ऐहिक मुख्य कारण रहल अछि। सरकार केर संकल्प अछि कि ई संख्या 35-40 प्रतिशत तक पहुंचे। संगहि ओ कहला कि रोजगार केर तलाश मे लागल 20 से 25 बरख के युवा सभके 2 बरख तक एक हजार टाका केर स्वयं सहायता भत्ता देल जायत, ताकि ओ बगैर अप्पन माता-पिता पर आर्थिक बोझ देना रोजगार के तलाश क' सकैथ।
एहि अवसर पर ओ कुशल युवा कार्यक्रम के जिक्र करैत कहलनि कि ऐहिक अंतर्गत हर इच्छुक युवा क' कम्प्यूटर सहित अंग्रेजी बाजबा व व्यवहार कौशल सिखाओल जे रहल अछि। सूबे के हर एक सरकारी कॉलेज व विश्वविद्यालय मे मुफ्त हाई-फाई केर सुविधा एहि बरख के फरवरी माह के अंत तक देबाक बात सेहो कहलनि। आओ ओ युवा सभसे अपील करैत कहलनि कि ई सुविधा पढ़ाई करबाक लेल देल जायत। ऐहिक गलत उपयोग करि समय बर्बाद नहि करब।
मुख्यमंत्री नीतीश कुमार कहलनि कि प्रदेश मे कॉलेज केर कमी अछि। एहिके ध्यान मे राखैत बिहार के हर जिला सहित खगडिया मे सेहो पॉलिटेक्निक संस्थान आर महिला सभक लेल आईटीआई संस्थान खुजत। ओतहि सूबे के हर एक अनुमंडल मे आईटीआई व एएनएम स्कूल खोलबाक बात सेहो केलन्हि। मौक़ा पर बिहार मे पांच नवा मेडिकल कॉलेज खोलबाक बात सेहो मुख्यमंत्री द्वारा कायल गेल। एहि बीच भीड से मेडिकल कॉलेज लेल खगडिया क' सेहो चुनबाक आवाज़ आयल लेकिन ओ भाषण के तेज आवाज मे दबी के रहिगेल। मुख्यमंत्री नीतीश कुमार हर मेडिकल कॉलेज मे नर्सिंग कॉलेज खोलबाक घोषणा सेहो केलन्हि।


text:
जनकपुर।
नेपाल तेल निगम पेट्रोल आ डीजलके नयाँ मूल्य भारतीय तैल निगमसँ १ जुलैमे प्राप्त भेल अछि ।
एकर अनुसार पेट्रोल आ डीजल के प्रति लीटर दाम मे क्रमश: 15, 60 आ 16 टका क कमी कैल गेल निगम क विज्ञप्ति मे कहल गेल अछि। निगम सेहो एही बयान क माध्यम स इ साफ क देलक अछि जे ओ अपन नुकसान क कारण उपभोक्ता मूल्य मे तत्काल कमी नहि करत।
आईओसी स पेट्रोल आ डीजल क दाम घटलाक बादो निगम सरकार स खाता नहि करबाक बहाना बना कए पेट्रोलियम उत्पाद क उपभोक्ता मूल्य मे कमी नहि केलक अछि। एकर कारण ईंधन के दाम बढ़ला सं जे उपभोक्ता के बोझ अछि ओ दाम घटला पर सेहो तत्काल राहत मिलय सं वंचित रहैत अछि.
निगम क दावा क अनुसार ओकरा एखनो लागत मूल्य पेट्रोल पर 14 रुपैया 19 पैसा आ डीजल पर 21 रुपैया 92 पैसा क घाटा अछि। निगम के घाटा मे रहला स दाम तत्काल कम नहि कैल जा सकैत अछि, निगम क कार्यकारी निदेशक उमेश प्रसाद थानी सेहो बतौलनि अछि।


text:
दड़िभंगा: विद्यापति सेवा संस्थानक महासचिव एवं मैथिल आंदोलनी डा. बैद्यनाथ चौधरी 'बैजू' आइ दरभंगा न्यायालयक न्यायिक दण्डाधिकारी राकेश कुमार रायक अदालत मे आत्मसमर्पण कयलनि. बाद मे हुनका जेल पठा देल गेल. मिथिला विश्वविद्यालयक रसायन विभाग मे 1980 मे कयल गेल आन्दोलनक मामिला मे आत्मसमर्पण कयलनि अछि मुदा हिनका उपर लगभग दू दर्जन केस छनि. आब सब केस खुजतनि तैं बाहर आबय मे किछु समय लागि सकैत छनि. आत्मसमर्पणक समय लगभग सात आठ सय शुभेच्छु हिनका संग छलखिन.
(Report : मणिकांत झा/ Photo: फाइल)
Tags: हालचाल हालचाल : एहिपार


text:
कलकत्ता. प्रख्यात बांग्ला साहित्यकार आ साहित्य अकादमीक अध्यक्ष सुनील गंगोपाध्यायक आइ भोरहरबे हृदयाघात सं दक्षिण कोलकाता स्थित हुनक आवास पर निधन भ' गेलनि. ओ 78 वर्ष केर छलाह. हुनक निधन सं साहित्यजगत कें अपूरणीय क्षति भेल अछि. २०० सं बेसी पोथी लिखयवला गंगोपाध्याय विभिन्न विधा मे लेखनी चलौलनि, मुदा कविता हुनका बेसी पसिन छलनि. हुनका साहित्य अकादेमी पुरस्कार सहित साहित्यक अनेक प्रतिष्ठित पुरस्कार भेटल छनि. उपाध्यक्ष रूप मे पांच साल धरि काज केलाक बाद हुनका 20 फरवरी 2008 कें साहित्य अकादमी केर अध्यक्ष चुनल गेलनि. हुनक परिवार मे पत्नी आ एक पुत्र छनि.
(Report: मिथिमीडिया ब्यूरो)
Tags: हालचाल


text:
गया। पूर्व राष्ट्रपति आ वैज्ञानिक एपीजे अब्दुल कलाम बिहार क उत्तरी क्षेत्र मे प्रति वर्ष अबैवाला बाढि़ क समस्या कए विकट करार देलथि अछि। ओ एकर स्थाई निदान क लेल अंतरराष्ट्रीय सहयोग क आवश्यकता बतौलथि अछि। कलाम ‘बिहार ब्रेन डेवलपमेंट सोसाईटी की दिस स आयोजित तीन दिवसीय तेसर बिहार साइंस कान्फ्रेंस क उद्घाटन करबाक बाद लोक कए संबोधित करैत छलाह। ओ कहला जे राज्य मे बाढि़ एकटा पैघ समस्या अछि आ प्रत्येक वर्ष हजारों-लाखों लोक एहि स प्रभावित होइत अछि। ओ कहला जे एहि स बचबा लेल बाढग़्रस्त क्षेत्र मे परतदार कुआं क निर्माण हेबाक चाही, जाहि स बाढि़ क तीव्रता कए कम कैल जा सक। कोसी क्षेत्र मे आयल प्रलंयकारी बाढि़ क चर्चा करैत ओ कहला जे एहि विकट समस्या क स्थाई समाधान क लेल अंतरराष्ट्रीय सहयोग क आवश्यकता अछि। पूर्व राष्ट्रपति गंगा क महत्व क चर्चा करैत कहला जे देश मे गंगा नदी क क्षेत्रफल काफी पैघ अछि, मुदा हम एकर पाइन क समुचित उपयोग नहि करि पाबि रहल छी। वर्तमान परिवेश मे नदी कए जोड़ब जरूरी अछि, जाहि स पाइन कए सिंचाई, विद्युत उत्पादन आ पेयजल मे उपयोग भ सकए। ओ राज्य मे जल संसाधन तकनीक कए चुनौती कहैत कहला जे एहि ठाम जल क कमी नहि अछि, जरूरत अछि एकर सही उपयोग हुए। कलाम जल संरक्षण पर विशेष ध्यान देबाक वकालत करैत राज्य मे घटि रहल पोखर क संख्या पर चिंता व्यक्त करैत बचल पोखर कए अतिक्रमण स मुक्त करेबा पर बल देलथि। ओ साईंस कान्फ्रेंस क लाभ क चर्चा करैत कहला जे एहि मे देश क कोन- कोन स वैज्ञानिक जुटलथि अछि आ एहि स विज्ञान क गूढ रहस्य कए जानबा आ विचार कए अभिव्यक्त करबा क मौका भेटत। नव गप निकलि कए सामने आउत।
समारोह कए संबोधित करैत मुख्यमंत्री नीतीश कुमार कहला जे एहि आयोजन मे सम्मिलित वैज्ञानिक स निश्चय तौर पर राज्य क युवा कए प्रेरणा भेटत। एहि मौक ा पर ओ गया कॉलेज क नवनिर्मित छात्रावास क उद्घाटन सेहो केलथि।


text:
> साहित्य-कला सं युवा केँ जोड़बाक सलाह
जनकपुर. मैथिलीक वरिष्ठ साहित्यकार डा. राजेन्द्र विमलक नाम सँ स्थापित राजेन्द्र विमल प्रतिष्ठानक कार्यालयक बृहस्पतिदिन, ११ अक्टूबर २०१२ कें एक समारोह बीच जनकपुरक देवी चौक मे उदघाटन कएल गेल अछि. संस्कृतक विद्वान पण्डित सूर्यकान्त झा आ मैथिलीक साहित्यकार एवं शिक्षाविद् राजेन्द्र किशोर संयुक्त रूप मे कार्यालयक उदघाटन कएलनि अछि. वक्ता सभ राजेन्द्र विमल प्रतिष्ठानक माध्यम सँ जनकपुरक युवा सभ केँ मैथिली साहित्य सँ जोड़बाक सलाह देलनि.
पण्डित झा कहलनि युवा साहित्यकार सभक प्रेरणाक स्रोत डा. विमल सभ दिन रहलथि अछि हुनक अभिभावकत्व मे मैथिली फलत फुलत से विश्वास रहल अछि. मैथिली साहित्यकार राजेन्द्र किशोर अपने डा. राजेन्द्र विमलकेँ रचना सँ बहुत प्रभावित रहल उल्लेख करैत कहलनि जे जनकपुर मे साहित्य केँ जे माहौल बनि रहल छैक ओ उत्साहवर्धक बात अछि.
कार्यक्रम मे मैथिली विभागक विभागाध्यक्ष परमेश्वर कापड़ि जनकपुर मे साहित्य लेखन एवं पुस्तक प्रकाशन मे जाहि रूप सँ वृद्धि भऽ रहल अछि ओ अतिअह्लादित बात अछि. तराई मधेश लोकतान्त्रिक पार्टीक केन्द्रीय सम्पादन समितिक सदस्य डा. विजय कुमार सिंह एकटा साहित्यिक संस्था हौक जाहि मे खाली साहित्यपर चर्चा होइक एकर जनकपुरमे बहुत दिन सँ आवश्यकता छल. ई प्रतिष्ठान आवश्यकता पूर्ति करत से विश्वास व्यक्त कएलनि.
नेकपा माओवादीक वरिष्ठ नेता एवं साहित्यकार रोशन जनकपुरी जहिना दीप बारि कऽ चेतनाक ज्योती आ फुलमे पानि पटा कऽ ज्ञानक गाछ रोपबाक प्रयास भेल अछि ई उदेश्य सँ नहि भटकैक से अपेक्षा रखलनि अछि. वरिष्ठ साहित्यकार डा. सुरेन्द्र लाभ संस्थाक गठन कएला सँ मात्र नहि निरन्तर काज करब महत्वपूर्ण रहल चर्चा करैत ई संस्था साहित्यकारसभक लेल एकटा महत्वपूर्ण स्थल बनैक एकर अपेक्षा रहल उल्लेख कएलनि. वरिष्ठ पत्रकार वृज कुमार यादव मैथिलीक संघसंस्थासभमे एकटा गलत परम्परा देखल गेल अछि जे बाप अध्यक्ष भेल तऽ बेटा, बेटी, कनियासभकेँ कार्य सिमतमे राखि लेलहुँ अर्थात मैथिलीकेँ अपना सँ आगा नहि बढय देलहुँ एकरा ई प्रतिष्ठान तोड़िक आगा बढत से विश्वास व्यक्त कएलनि. नेपाल प्राध्यापक संघक पूर्व अध्यक्ष तीर्थ थापा नेपाली आ मैथिली भाषा बीच कोना निकटता अबैक ताहि लेल दुनू साहित्यकेँ एक दोसर भाषामे अनुवाद करवाक आवश्यकता रहल उल्लेख कएलनि.
नागरिक समाजक अगुवा अमर चन्द्र अनिल मैथिलीकेँ जन–जनमे फैलाबए लेल युवासभकेँ बेसी सँ बेसी सहभागिताक आवश्यकता रहल कहैत प्रतिष्ठानकेँ विकासमे सहयोग करब वचनवद्धता व्यक्त कएलनि. नेपाल पत्रकार महासंघ धनुषाक अध्यक्ष राम आशीष यादव डा. विमल जनकपुरक मात्र नहि नेपालक गहना छथि ओ गहना सँ युवासभकेँ शिक्षा ग्रहण करवाक आवश्यकता रहल चर्चा कएलनि.
प्रतिष्ठानक अध्यक्ष विजय दत्तक सभापतित्वमे भेल समारोहमे एमाले नेता एवं वुद्धिजीवी शीतल झा, राष्ट्रीय मानव अधिकार आयोगक क्षेत्रीय प्रमुख वुद्ध नारायण सहनी, हजारी जनक विद्यापीठक नीलकण्ठ भट्टराई, प्रध्यापक चन्देश्वर लाल, रामानन्द युवा क्लवक अध्यक्ष नवीन कुमार मिश्र, प्रतिष्ठानक उपाध्यक्ष श्याम सुन्दर शशि, रोशन कुमार झा, सुदीप झा, नित्यानन्द मण्डल, प्रतिष्ठानक महासचिव सुजीत कुमार झा, पत्रकार मनिका झा सहितक वक्तासभ बाजल छलथि. उद्घाटन समारोहमे स्वस्तिक वाचन शम्भु ढुंगाना आ चिरञ्जीवि पोखरेल कएलनि तऽ शंख विभाष लाभ बजओलनि.
जनकपुर. मैथिलीक वरिष्ठ साहित्यकार डा. राजेन्द्र विमलक नाम सँ स्थापित राजेन्द्र विमल प्रतिष्ठानक कार्यालयक बृहस्पतिदिन, ११ अक्टूबर २०१२ कें एक समारोह बीच जनकपुरक देवी चौक मे उदघाटन कएल गेल अछि. संस्कृतक विद्वान पण्डित सूर्यकान्त झा आ मैथिलीक साहित्यकार एवं शिक्षाविद् राजेन्द्र किशोर संयुक्त रूप मे कार्यालयक उदघाटन कएलनि अछि. वक्ता सभ राजेन्द्र विमल प्रतिष्ठानक माध्यम सँ जनकपुरक युवा सभ केँ मैथिली साहित्य सँ जोड़बाक सलाह देलनि.
पण्डित झा कहलनि युवा साहित्यकार सभक प्रेरणाक स्रोत डा. विमल सभ दिन रहलथि अछि हुनक अभिभावकत्व मे मैथिली फलत फुलत से विश्वास रहल अछि. मैथिली साहित्यकार राजेन्द्र किशोर अपने डा. राजेन्द्र विमलकेँ रचना सँ बहुत प्रभावित रहल उल्लेख करैत कहलनि जे जनकपुर मे साहित्य केँ जे माहौल बनि रहल छैक ओ उत्साहवर्धक बात अछि.
कार्यक्रम मे मैथिली विभागक विभागाध्यक्ष परमेश्वर कापड़ि जनकपुर मे साहित्य लेखन एवं पुस्तक प्रकाशन मे जाहि रूप सँ वृद्धि भऽ रहल अछि ओ अतिअह्लादित बात अछि. तराई मधेश लोकतान्त्रिक पार्टीक केन्द्रीय सम्पादन समितिक सदस्य डा. विजय कुमार सिंह एकटा साहित्यिक संस्था हौक जाहि मे खाली साहित्यपर चर्चा होइक एकर जनकपुरमे बहुत दिन सँ आवश्यकता छल. ई प्रतिष्ठान आवश्यकता पूर्ति करत से विश्वास व्यक्त कएलनि.
नेकपा माओवादीक वरिष्ठ नेता एवं साहित्यकार रोशन जनकपुरी जहिना दीप बारि कऽ चेतनाक ज्योती आ फुलमे पानि पटा कऽ ज्ञानक गाछ रोपबाक प्रयास भेल अछि ई उदेश्य सँ नहि भटकैक से अपेक्षा रखलनि अछि. वरिष्ठ साहित्यकार डा. सुरेन्द्र लाभ संस्थाक गठन कएला सँ मात्र नहि निरन्तर काज करब महत्वपूर्ण रहल चर्चा करैत ई संस्था साहित्यकारसभक लेल एकटा महत्वपूर्ण स्थल बनैक एकर अपेक्षा रहल उल्लेख कएलनि. वरिष्ठ पत्रकार वृज कुमार यादव मैथिलीक संघसंस्थासभमे एकटा गलत परम्परा देखल गेल अछि जे बाप अध्यक्ष भेल तऽ बेटा, बेटी, कनियासभकेँ कार्य सिमतमे राखि लेलहुँ अर्थात मैथिलीकेँ अपना सँ आगा नहि बढय देलहुँ एकरा ई प्रतिष्ठान तोड़िक आगा बढत से विश्वास व्यक्त कएलनि. नेपाल प्राध्यापक संघक पूर्व अध्यक्ष तीर्थ थापा नेपाली आ मैथिली भाषा बीच कोना निकटता अबैक ताहि लेल दुनू साहित्यकेँ एक दोसर भाषामे अनुवाद करवाक आवश्यकता रहल उल्लेख कएलनि.
नागरिक समाजक अगुवा अमर चन्द्र अनिल मैथिलीकेँ जन–जनमे फैलाबए लेल युवासभकेँ बेसी सँ बेसी सहभागिताक आवश्यकता रहल कहैत प्रतिष्ठानकेँ विकासमे सहयोग करब वचनवद्धता व्यक्त कएलनि. नेपाल पत्रकार महासंघ धनुषाक अध्यक्ष राम आशीष यादव डा. विमल जनकपुरक मात्र नहि नेपालक गहना छथि ओ गहना सँ युवासभकेँ शिक्षा ग्रहण करवाक आवश्यकता रहल चर्चा कएलनि.
प्रतिष्ठानक अध्यक्ष विजय दत्तक सभापतित्वमे भेल समारोहमे एमाले नेता एवं वुद्धिजीवी शीतल झा, राष्ट्रीय मानव अधिकार आयोगक क्षेत्रीय प्रमुख वुद्ध नारायण सहनी, हजारी जनक विद्यापीठक नीलकण्ठ भट्टराई, प्रध्यापक चन्देश्वर लाल, रामानन्द युवा क्लवक अध्यक्ष नवीन कुमार मिश्र, प्रतिष्ठानक उपाध्यक्ष श्याम सुन्दर शशि, रोशन कुमार झा, सुदीप झा, नित्यानन्द मण्डल, प्रतिष्ठानक महासचिव सुजीत कुमार झा, पत्रकार मनिका झा सहितक वक्तासभ बाजल छलथि. उद्घाटन समारोहमे स्वस्तिक वाचन शम्भु ढुंगाना आ चिरञ्जीवि पोखरेल कएलनि तऽ शंख विभाष लाभ बजओलनि.
(Report: सुजीत कुमार झा)
Tags: हालचाल


text:
नव दिल्ली. मलंगिया नाट्य महोत्सवक आइ दोसर दिनक नाटक 'छुतहा घैल' केर मंचन सफलतापूर्वक संपन्न भेल. स्त्री विमर्श पर आधारित एहि नाटकक माध्यमें ई जनाओल गेल अछि जे समाज मे स्त्रीक अहम भूमिका रहितो ओ मात्र भोगक वस्तु बनल अछि. नाटकक मुख्य पात्र मे मिथिलाक लोककथा मे अतुल्य बुद्धिक बखारी कहबै बला गोनू झा कें राखि हुनक बुद्धिमताक प्रमाण देइत महेन्द्र मलंगिया ई साबित केलनि अछि जे स्त्री अपन अधिकार लेबा सं सेहो वंचित छथि, तैं गोनू झा हुनका सोझ बाट सं भुतला क' ओहि बाट पर ल' गेलनि जत' स्त्रीक अपन वास्तविक अधिकारक आभास भेलनि आ संगहि ई मूल मंत्र सेहो देलथिन जे नारी अपन मर्यादाक निर्वाह करैत अड़ब, लड़ब आ मरब सन बाट पर जं चलय त' ओकरो स्वतंत्र श्वास लेबाक अधिकार छैक. अभिनेता लोकनिक बीचक सटीक वार्तालाप एहि बात कें प्रमाणित करैत छल जे कलाकार लोकनि कतेक समर्पित भ' पूर्वाभ्यास केने छलाह आ संजय चौधरीक निर्देशन कतेक प्रभावी छल. उक्त विषय पर आधारित एहि नाटकक मंचीय प्रस्तुति करैत जे कार्य मिथिलांगन केलक अछि ताहि लेल समस्त मिथिलांगनक रंगकर्मी लोकनि सराहना, प्रशंसा आ बधाइ केर पात्र छथि. प्रेक्षागृह अंत धरि खचाखच भरल रहल. नाटकक एक-एक दृश्य, एक-एक समाद ततेक रोचक छल जे उपस्थित दर्शक लोकनि कें बेर-बेर थोपड़ी बजब' लेल बाध्य करैत छल. नाटकक बीच -बीच मे नट (भास्कर झा) आ नटी (कल्पना मिश्रा) द्वारा हास्य, व्यंग्य आ करुण वाद-संवाद नाटकक रोचकता मे आओर बेसी तालमेल बनौलक. नाटक बहुत नीक लिखल छल जाहि मे किछु आधुनिक तकनीकक समावेश यथा-मोबाइल, लैपटॉप आदिक प्रयोग सेहो नाटकक मौलिक उपकरण प्रतीत होइत छल. एहि नाटक कें सफल बनेबा मे अपन अभूतपूर्व योगदान देलनि अछि मैथिली मंच आ फिल्मक जानल-मानल वरिष्ठ अभिनेता शुभ नारायण झा, भास्कर झा, कल्पना मिश्रा, राजेश कर्ण, मुकेश दत्त, आशुतोष प्रतिहस्त, अनिल दास, विजय कर्ण, सुबोध साहा, रोहित झा, सायरा अली, संजीव बिट्टू, गोविन्द राय, पूजा श्री, अंजली झा, केशव झा, मास्टर अनुज कर्ण, भव्य दास, चैतन्य मल्लिक, आयुष, मृत्युंजय, अखिल विनय आदि. पार्श्व संगीत-सुन्दरम आ स्वर-सुन्दरम एवं रूपम मिश्रक छलनि.
पंचदिवसीय मलंगिया नाट्य महोत्सवक तेसर दिन माने 28 दिसंबर 2012 केर सांझ 6:30 बजे सं श्रीराम सेंटर, मण्डी हाउस, नव दिल्ली मे संस्था मिथिला नाट्यकला परिषद, जनकपुर द्वारा रमेश रंजन केर निर्देशन मे महेंद्र मलंगिया लिखित नाटक 'ओकरा अंगनाक बारहमासा ' केर मंचन कयल जायत आ एहि अवसर पर विशिष्ट अतिथिक रूप मे नेपालक वर्तमान राष्ट्रपति महामहिम डॉ. राम वरण यादव सेहो उपस्थित रहताह. (Report/Photo: मनीष झा 'बौआभाइ')
पंचदिवसीय मलंगिया नाट्य महोत्सवक तेसर दिन माने 28 दिसंबर 2012 केर सांझ 6:30 बजे सं श्रीराम सेंटर, मण्डी हाउस, नव दिल्ली मे संस्था मिथिला नाट्यकला परिषद, जनकपुर द्वारा रमेश रंजन केर निर्देशन मे महेंद्र मलंगिया लिखित नाटक 'ओकरा अंगनाक बारहमासा ' केर मंचन कयल जायत आ एहि अवसर पर विशिष्ट अतिथिक रूप मे नेपालक वर्तमान राष्ट्रपति महामहिम डॉ. राम वरण यादव सेहो उपस्थित रहताह. (Report/Photo: मनीष झा 'बौआभाइ')
Tags: हालचाल


text: नई दिल्ली। ग्रामीण क्षेत्र मे शिक्षा आ स्वास्थ्य क स्थिति अगर सुधरबाक अछि, त ग्रामीण स्कूल आ अस्पताल क प्रबंधन मे स्थानीय नागरिक क हिस्सेदारी बढ़ाब पड़त। इ कोनो कहल-सुनल गप नहि अछि, बल्कि नागालैंड मे इ फॉर्मूला सौ फीसदी सही साबित भ चुकल अछि। बिहार, उत्तर प्रदेश, मध्य प्रदेश जेहन राज्य मे त इ तरीका कए आजमा कए सार्वजनिक शिक्षा आ स्वास्थ्य योजना क कायाकल्प कएल जा सकैत अछि। किछु एहने विचार वाला सुझाव पेट्रोलियम आ प्राकृतिक गैस सचिव आरएस पांडे अपन नव पुस्तक कम्यूनाइजेशन मे देलथि अछि। इ पुस्तक प्रधानमंत्री मनमोहन सिंह कए भेंट क गेल अछि। बिहार क बेतिया मे जन्मल पांडे 1972 क नागालैंड कैडर क आईएएस अधिकारी अछि। ओ इ पुस्तक नागालैंड मे सामुदायीकरण क अपन अनुभव क आधार पर लिखलथि अछि। नागालैंड सरकार मे मुख्य सचिव रहैत पांडे ग्रामीण क्षेत्र क स्कूलों आ अस्पताल क रोजाना क काज मे ग्रामीण क भूमिका निर्धारित केलथि। शिक्षक आ डॉक्टर क उपस्थिति स ल कए हुनकर वेतन आवंटन क जिम्मेदारी ग्रामीण समिति कए द देल गेल। एहि स इ सरकारी सुविधा क स्तर मे बेहद व्यापक सुधार देखबाक भेटल। पांडे क मुताबिक इ व्यवस्था स हर वर्ग (सरकार, समुदाय, कर्मचारी) कए केवल लाभ होइत। पांडे कए सामुदायिक सहभागिता पर हुनकर प्रयास आ काज क लेल वर्ष 2007 मे प्रधानमंत्री क पुरस्कार देल गेल छल। एकर बाद वर्ष 2008 मे हुनका सार्वजनिक सेवा क लेल संयुक्त राष्ट्र पुरस्कार स सेहो नवाजल गेल छल।


text:
नवका- पुरनका लेख सर्च करु...
दिल्ली के तालकटोरा स्टेडियम मे 24 दिसंबर के मिथिला संघक स्वर्ण जयंती समारोह
अखिल भारतीय मिथिला संघ 24 दिसंबर के दिल्ली के तालकटोरा स्टेडियम मे अपन स्वर्ण जयंती समारोह मनाबय जा रहल अछि. एहि अवसर पर गीत-नाद आ संगीतक कार्यक्रम सेहो होएत. कार्यक्रय के पैघ स्तर पर होए के कारण एकरा स्टेडियम मे कराएल
जा रहल अछि. उम्मीद कएल जा रहल अछि जे एहि कार्यक्रम मे राष्ट्रपति रामनाथ कोविंद जी सेहो अएताह। कई राज्य के एमएलए, एमपी सहित मंत्री सभ सेहो मौजूद रहताह।
पिछला दिन दिल्ली मे अखिल भारतीय मिथिला संघक लोगो आ संस्था गीतक लोकार्पण कएल गेल। दिल्ली मे पिछला पचास साल स मिथिलावासीक लेल कार्यरत अखिल भारतीय मिथिला संघक आकर्षक लोगो (प्रतीक चिह्न) आ संघक उद्घोष गान राज्यसभा सांसद श्री प्रभात झा एवं संघक अध्यक्ष श्री विजय चन्द्र झा लोकार्पित केलथि।
संघक लोगो हस्तशिल्प संस्था, मधुबनी स जुड़ल युवा कलाकार राकेश कुमार झा बनैलाह अछि, जाहि मे मिथिलाक सांस्कृतिक प्रतीक पाग, पान, मखान आ लोकदेवता सलहेसक घोड़ा के राखल गेल अछि। संस्थाक गीत डॉ. चन्द्रमणि जी लिखलन्हि अछि आ तकरा अपन स्वर देलथि अछि मैथिलीक प्रसिद्ध गायक अवनीन्द्र ठाकुर जी। एहि गीत मे मिथिलाक सांस्कृतिक विशेषताक संग अखिल भारतीय मिथिला संघक उद्देश्य आ पिछला पचास सालक उपलब्धिक उल्लेख भेल अछि। ई लोगो आ संस्थाक गीत अखिल भारतीय मिथिला संघ द्वारा आगामी 24 दिसम्बर, 2017 क तालकटोरा स्टेडियम मे अपन स्वर्ण जयंती समारोह आयोजन लेल लोकार्पित कयल गेल अछि।
एहि अवसर पर स्वर्ण जयंती समारोहक स्वागताध्यक्ष आ राज्यसभा सांसद प्रभात झा आ संघक अध्यक्ष विजय चन्द्र झा जनतब देलन्हि जे लोगो आ संस्था गीत कोनो संस्थानक मूल परिचार होइतअछि। एहि संघक छत्रछाया मे देश आ विदेश मे पसरल मिथिलावासी के जोड़बाक प्रयास कयल जायत। सीताक जन्मस्थली पुनौरा धाम के पर्यटनक दृष्टि स विकसित कयल जायत आ एहि पवित्र भूमि के रामायण सर्किट स जोड़बाक अभियान मे सेहो अखिल भारतीय मिथिला संघ संग अछि। एहि लेल राज्यसभा मे सेहो स्वर उठाओल गेल अछि। तालकटोरा स्टेडियम मे आगामी 24 दिसम्बर क मैथिली कला, संस्कृति, भाषा आ साहित्य पर विचार मंथन करनिहार विद्वतजन के मिथिला विभूतिक नाम स स्थापित बाबा साहेब चौधरी, सर गंगानंद, नागार्जुन आ भोगेन्द्र झा सम्मान स सम्मानित कयल जेतन्हि।
अखिल भारतीय मिथिला संघक अध्यक्ष विजय चन्द्र झा कहलन्हि जे संस्था दिल्लीक संग-संग मिथिला तक कला आ संस्कृति सहित मैथिली भाषाक विकासक लेल कतेको कार्य केलक अछि। मिथिला समाजक लेल संघक इहो प्रयास भेल जे मैथिली भाषा के संविधानक अष्टम सूची मे स्थान भेटल, राजधानी मे मैथिली अकादेमी स्थापित भेल। मिथिला क्षेत्र मे बड़ी लाइन बनल आ तेज गतिक ट्रेन चलब प्रारंभ भेल। संघ मिथिला क्षेत्रक कला, साहित्य सहित पुरा महत्वक स्थलक संवर्धन आ पर्यटनक विकास लेल सेहो लगातार प्रयासरत अछि। संघ बिहारक मिथिला क्षेत्रक संग-संग राजधानी दिल्ली मे रहनिहार मिथिलावासीक हित मे कतेको डेग उठौलक अछि। कैंसर रोगीक सहायता, मिथिलाक छात्र लोकन्हि के छात्रवृत्ति सेहो प्रदान केलक अछि। सत्तरिक दशक मे दिल्ली मे रहनिहार करीब 35 हजार प्रवासी मैथिली के राशन कार्ड बनाब मे निःशुल्क मदति केलक अछि। दिल्लीक गीता कालोनी मे लागल आगि स पीड़ित ओहिठामक लोक के 50 हजार रुपयाक गृह समान स मदति, बिहार मे 1987 मेआयल बाढ़िक समय संघ द्वारा ट्रेन सं एक बॉगी सामान ओहिठाम पठाओल गेल। 2008 मे बिहारक मुख्यमंत्री कोष मे 51 हजार टका आ दस बोरा सामान सेहो संघ देलक अछि।
विजय चन्द्र झा जी इहो कहनाए छलन्हि जे अखिल भारतीय मिथिला संघ मिथिला क्षेत्र लेल औद्योगिक विकासक संग-संग पुल-डैम निर्माण आ रोजगार बढ़ेबा लेल दिल्लीक वोट क्लब पर कतेको बेर प्रदर्शन केलक अछि। लोकसभा आ राज्यसभा मे कतेको बेर प्रश्न उठबौलक अछि। राजधानी दिल्ली मे मिथिला विभूतिक प्रतिमा लगायब आ सड़कक नामकरण लेल सेहो प्रयास क रहल अछि। अखिल भारतीय मिथिलासंघ आब प्रकाशन आ शोधकार्य एवं अध्ययन स संबंधित कतेको योजना पर कार्य क रहल अछि।
जा रहल अछि. उम्मीद कएल जा रहल अछि जे एहि कार्यक्रम मे राष्ट्रपति रामनाथ कोविंद जी सेहो अएताह। कई राज्य के एमएलए, एमपी सहित मंत्री सभ सेहो मौजूद रहताह।
पिछला दिन दिल्ली मे अखिल भारतीय मिथिला संघक लोगो आ संस्था गीतक लोकार्पण कएल गेल। दिल्ली मे पिछला पचास साल स मिथिलावासीक लेल कार्यरत अखिल भारतीय मिथिला संघक आकर्षक लोगो (प्रतीक चिह्न) आ संघक उद्घोष गान राज्यसभा सांसद श्री प्रभात झा एवं संघक अध्यक्ष श्री विजय चन्द्र झा लोकार्पित केलथि।
संघक लोगो हस्तशिल्प संस्था, मधुबनी स जुड़ल युवा कलाकार राकेश कुमार झा बनैलाह अछि, जाहि मे मिथिलाक सांस्कृतिक प्रतीक पाग, पान, मखान आ लोकदेवता सलहेसक घोड़ा के राखल गेल अछि। संस्थाक गीत डॉ. चन्द्रमणि जी लिखलन्हि अछि आ तकरा अपन स्वर देलथि अछि मैथिलीक प्रसिद्ध गायक अवनीन्द्र ठाकुर जी। एहि गीत मे मिथिलाक सांस्कृतिक विशेषताक संग अखिल भारतीय मिथिला संघक उद्देश्य आ पिछला पचास सालक उपलब्धिक उल्लेख भेल अछि। ई लोगो आ संस्थाक गीत अखिल भारतीय मिथिला संघ द्वारा आगामी 24 दिसम्बर, 2017 क तालकटोरा स्टेडियम मे अपन स्वर्ण जयंती समारोह आयोजन लेल लोकार्पित कयल गेल अछि।
एहि अवसर पर स्वर्ण जयंती समारोहक स्वागताध्यक्ष आ राज्यसभा सांसद प्रभात झा आ संघक अध्यक्ष विजय चन्द्र झा जनतब देलन्हि जे लोगो आ संस्था गीत कोनो संस्थानक मूल परिचार होइतअछि। एहि संघक छत्रछाया मे देश आ विदेश मे पसरल मिथिलावासी के जोड़बाक प्रयास कयल जायत। सीताक जन्मस्थली पुनौरा धाम के पर्यटनक दृष्टि स विकसित कयल जायत आ एहि पवित्र भूमि के रामायण सर्किट स जोड़बाक अभियान मे सेहो अखिल भारतीय मिथिला संघ संग अछि। एहि लेल राज्यसभा मे सेहो स्वर उठाओल गेल अछि। तालकटोरा स्टेडियम मे आगामी 24 दिसम्बर क मैथिली कला, संस्कृति, भाषा आ साहित्य पर विचार मंथन करनिहार विद्वतजन के मिथिला विभूतिक नाम स स्थापित बाबा साहेब चौधरी, सर गंगानंद, नागार्जुन आ भोगेन्द्र झा सम्मान स सम्मानित कयल जेतन्हि।
अखिल भारतीय मिथिला संघक अध्यक्ष विजय चन्द्र झा कहलन्हि जे संस्था दिल्लीक संग-संग मिथिला तक कला आ संस्कृति सहित मैथिली भाषाक विकासक लेल कतेको कार्य केलक अछि। मिथिला समाजक लेल संघक इहो प्रयास भेल जे मैथिली भाषा के संविधानक अष्टम सूची मे स्थान भेटल, राजधानी मे मैथिली अकादेमी स्थापित भेल। मिथिला क्षेत्र मे बड़ी लाइन बनल आ तेज गतिक ट्रेन चलब प्रारंभ भेल। संघ मिथिला क्षेत्रक कला, साहित्य सहित पुरा महत्वक स्थलक संवर्धन आ पर्यटनक विकास लेल सेहो लगातार प्रयासरत अछि। संघ बिहारक मिथिला क्षेत्रक संग-संग राजधानी दिल्ली मे रहनिहार मिथिलावासीक हित मे कतेको डेग उठौलक अछि। कैंसर रोगीक सहायता, मिथिलाक छात्र लोकन्हि के छात्रवृत्ति सेहो प्रदान केलक अछि। सत्तरिक दशक मे दिल्ली मे रहनिहार करीब 35 हजार प्रवासी मैथिली के राशन कार्ड बनाब मे निःशुल्क मदति केलक अछि। दिल्लीक गीता कालोनी मे लागल आगि स पीड़ित ओहिठामक लोक के 50 हजार रुपयाक गृह समान स मदति, बिहार मे 1987 मेआयल बाढ़िक समय संघ द्वारा ट्रेन सं एक बॉगी सामान ओहिठाम पठाओल गेल। 2008 मे बिहारक मुख्यमंत्री कोष मे 51 हजार टका आ दस बोरा सामान सेहो संघ देलक अछि।
विजय चन्द्र झा जी इहो कहनाए छलन्हि जे अखिल भारतीय मिथिला संघ मिथिला क्षेत्र लेल औद्योगिक विकासक संग-संग पुल-डैम निर्माण आ रोजगार बढ़ेबा लेल दिल्लीक वोट क्लब पर कतेको बेर प्रदर्शन केलक अछि। लोकसभा आ राज्यसभा मे कतेको बेर प्रश्न उठबौलक अछि। राजधानी दिल्ली मे मिथिला विभूतिक प्रतिमा लगायब आ सड़कक नामकरण लेल सेहो प्रयास क रहल अछि। अखिल भारतीय मिथिलासंघ आब प्रकाशन आ शोधकार्य एवं अध्ययन स संबंधित कतेको योजना पर कार्य क रहल अछि।
सदस्यता लें टिप्पणियाँ भेजें (Atom)


text:
एकलव्य
एकलव्य महाभारतक एक पात्र छी। ओ हिरण्य धनु नामक निषादक पुत्र छल।[१] एकलव्य अप्रतिम लगनक सङ्ग स्वयम् सीखल धनुर्विद्या आ गुरुभक्तिक लेल जानल जाएत अछि। पिताक मृत्यु भेलाक बाद ओ श्रृङ्गबेर राज्यक शासक बनल। अमात्य परिषदक मन्त्रणासँ ओ नै मात्र अपन राज्यक सञ्चालन केनए छल अपितु निषाद भीलक एक सशक्त सेना आ नौसेना गठित करि अपन राज्यक सीमा विस्तार केनए छल।
महाभारतमे वर्णित कथाके अनुसार एकलव्य धनुर्विद्या सीखैके उद्देश्यसँ द्रोणाचार्यके आश्रममे आएल मुद्दा निषादपुत्र होए के कारण द्रोणाचार्य उनका अपन शिष्य बनावै लेल स्वीकार नै केलक। निराश भ , एकलव्य वनमे चलि गेल। ओ द्रोणाचार्यक एक मूर्ति बनौलक आ ओ मूर्तिक गुरु मानि के धनुर्विद्याक अभ्यास करै लगल। एकाग्रचित्तसँ साधना करैत अल्पकालमे ही ओ धनु्र्विद्यामे अत्यन्त निपुण भ गेल। एक दिन पाण्डव तथा कौरव राजकुमार गुरु द्रोण के साथ आखेट के लेल ओही वनमे गेल जतय पर एकलव्य आश्रम बना के धनुर्विद्याक अभ्यास करि रहल छल। राजकुमारसभक कुत्ता भटैक के एकलव्य के आश्रममे पहुँच गेल। एकलव्य के देख ओ भौंके लगल। कुत्ताके भौंके सँ एकलव्यक साधनामे बाधा पडि रहल छल अतः ओ अपन वाणसँ कुत्ताके मुँह बन्द करि देलक।
सन्दर्भ सामग्रीसभ[सम्पादन करी]
- ↑ "महाभारत के ओ १० पात्र जिनका जनैत अछी बहुत कम लोग!", दैनिक भास्कर, २७ दिसम्बर २०१३, मूलसँ २८ दिसम्बर २०१३-मे सङ्ग्रहित।


text:
बिहार कें मुख्यमंत्री नीतीश कुमार कहलनि जे चीनक उत्पादक खरीदारी हम सबकेँ नै करबाक चाहि । एकरा लेल पूर्व मे भेल करार पर सेहो विचार करबाक जरूरत अछि। अपना सबकें स्वदेशी सामान क’ बढ़ावा देबाक चाहि, जे प्रधानमंत्री कें प्राथमिकता सूची मे सेहो अछि।
मुख्यमंत्री शुक्रदिन क’ प्रधानमंत्री नरेंद्र मोदी द्वारा भारत-चीन सीमा कें हालात पर चर्चा कें लेल वीडियो कांफ्रेंसिंग कें माध्यम सं बुलाओल गेल सर्वदलीय बैठक मे कहैत छला। मुख्यमंत्री कहलनि जे चीन सं जे सामान अपन देश मे अबैत अछि, ओकर कारण पर्यावरण क’ सेहो संकट भ’ रहल अछि। खेलौना, इलेक्ट्रॉनिक सामान भारतीय बाजार मे भारी मात्रा मे बिक रहल अछि। खेलौना मे प्लास्टिक कें बहुत ज्यादा प्रयोग होयत अछि। ई इको फ्रेंडली सेहो नै अछि, एकरा सं पर्यावरण क’ नुकसान पहुंच रहल अछि। सबसा बड़ बात ई अछि जे चीन कें उत्पाद टिकाऊ नै होयत अछि। मूल्य कम होबाक कारण सं लोक खरीद लैत अछि।
चीनक हरकत कें खिलाफ पूरा देश एकजुट
मुख्यमंत्री आ जदयू कें राष्ट्रीय अध्यक्ष नीतीश कुमार कहलनि जे चीनक हरकत कें खिलाफ पूरा देश एकजुट अछि। सभ’ लोक एकर बदला लेबय चाहैत अछि। यदि चीन अपमानित क’ रहल अछि त’ एकरा बर्दाश्त करबाक जरूरत नै अछि। भारत कें भू-भाग पर कब्जा करबाक चीन सोचयत अछि, त’ ई ओकरा लेल असंभव अछि। हम सभ’ दल कें कर्तव्य अछि जे एकजुट रहि क’ केन्द्र कें समर्थन करबाक चाहि। प्रधानमंत्री क’ निर्णय लेबाक अछि। प्रधानमंत्री जे निर्णय लेता, हम सभ’ हुनकर संग छी।


text:
नवका- पुरनका लेख सर्च करु...
मिथिला राज्य के लेल धरना प्रदर्शन...
मिथिला राज्य बनाबय के मांग के लsक दिल्ली के जंतर-मंतर पर धरना प्रदर्शन कएल गेल. धरना-प्रदर्शन अखिल भारतीय मिथिला राज्य संघर्ष समिति के ओर सं कएल गेल. धरना पर बैसल लोक के कहनाय छलनि जे आजादी के ओतेक साल के बादो मिथिला क्षेत्र पिछड़ल अछि. इलाका के सम्पूर्ण विकास कs लेल अलग राज्य बनानाय एकदम जरूरी अछि. धरना पर समिति के राष्ट्रीय अध्यक्ष डॉ वैद्यनाथ चौधरी सेहो बैसल छलाह. हुनकर कहनाय छलन्हि जे अखन धरि कोनो सरकार मिथिलांचल के विकास पर ध्यान नहि देलक. आओर जखन धरि अलग राज्य नहि बनत हम सभ चैन सं नहि बैसब. लोक सभ बीच-बीच मे नारा सेहो लगाबैत छलाह जे भीख नहि अधिकार चाही... हमर हमरा मिथिला राज्य चाही. धरना के बाद राष्ट्रपति... प्रधानमंत्री के नाम सं ज्ञापन सेहो सौंपल गेल. एहिठाम करीब सय लोक जुटल छलाह.
दिल्लीए जका मधुबनी मे सेहो अलग मिथिला राज्य के लेल कलक्टर दफ्तर के सामने धरना देल गेल. अंतरराष्ट्रीय मिथिला राज्य संघर्ष समिति के राष्ट्रीय अध्यक्ष चुनचुन मिश्र व राष्ट्रीय महासचिव प्रो. उदय शंकर मिश्र के नेत्वृत मे सैकड़ों लोक धरना पर बैसलाह. हुनकर कहनाय छलनि जे अखन धरि सभ राजनेता सभ मिथिलाक उपेक्षा कएलाह. जकर कारण आई मिथिला मे विकास नहि दिखाएत अछि . लोक गरीबी... बेरोजगारी मे जीवय लेल मजबूर छथि. हर साल बाढ़ि कहल झेलए छथि.
मधुबनी के धरना मे सभ दलक लोक सभ छलाह. धरना के बाद कलक्टर के राष्ट्रपति के नाम सं एकटा ज्ञापन देल गेल. अंतर्राष्ट्रीय मैथिली परिषद के डॉ धनाकर ठाकुर जीक अनुसार 22 दिसम्बर के दिल्ली मे एकटा बड़का धरना के आयोजन कएल जाएत. ओहि सं पहिने देश भर मे छोट-छोट बैसार... धरना प्रदर्शन होएत रहत.
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
एना मे केना बनत मिथिला राज्य ?
एहि संगोष्टी मे मिथिला राज्य निर्माण सेना के एकटा वेबसाइट www.mrns.in के लोकार्पण सेहो भेल. एहि मे बीजेपी के मुख्यपत्र के सहायक संपादक संदीप सिन्हा जी जी-जान सं जुटल छथिन्ह.
संजीव जी मिथिला राज्य के लेल संघर्षरत सभ गुट के एकठाम लाबय मे लागल छथिन्ह. हुनका कामयाबी सेहो मिल रहल छनि.
वेबसाइट के लोकार्पण से पहिने संजीव जी मिथिला राज्य के मांग पर किछ लिख क देबय लेल कहने छलाह. अगर अलग मिथिला राज्य बनैत अछि तं बड़ खुशी होएत...मुदा सवाल उठैत अछि कि एहिना बनत मिथिला राज्य?
हम हनुका वेबसाइट के लेल जे अपन विचार
लिख कs देने छलहुं ओ अहां के सामने एहिठाम राखि रहल छी.
मिथिला राज्य निर्माण के लेल आंदोलन सं जुड़ल लोक के कहनाए छनि जे मिथिला के संग भेदभाव भ रहल अछि.
सात करोड़ मैथिली बाजय वाला इलाका होए के बादहुं मिथिला के अलग राज्य नहि बनाएल गेल अछि जखन कि संविधान तक मे जनसंख्या के आधार पर राज्य बनाबए के बात कहल गेल अछि.
लोकसभ के इहो कहनाए छनि जे केंद्र आओर बिहार सरकारक रवैया के कारण मिथिलाक प्राचीन गौरवशाली संस्कृति के खत्म होए के संकट पैदा भ गेल अछि. बिना अलग राज्य बनने मिथिलाक विकास नञि होएत.
मुदा सवाल अछि जे मिथिला राज्य बनत की? किएक बनय मिथिला राज्य? कि राज्य बनला पर मिथिला सेहो झारखंड जकां अराजकता के हाल मे नञि पहुंचि जाएत?
कि मिथिला मे कोनो एहन नेता…लीडर अछि जिनका पूरा इलाका मे मान्यता छनि? कि कोनो एहन नेता छथिन्ह जिनका एक इशारा पर पूरा मिथिला उठि ठाड़ भ जाए?
हमरा नजर में अखन धरि तं कोनो सर्वमान्य नेता नञि देखा रहल छथिन्ह.
कि कोनो एहन नेता छथिन्ह जे सच मे मिथिला के विकास के रास्ता पर ल जाए मे सक्षम छथिन्ह? कि राज ठाकरे जैसन कोनो लीडर अछि जे मैथिली-मिथिला के लेल सरकार के चुनौती द सकय?
अहां खुद सोचिऔ…पूरा मिथिला मे कोनो ऑफिस…दोकान…स्टेशन…बस स्टैंड मे मैथिली मे लिखल किछ दिखाएत अछि अहां के? कि अहां के पूरा इलाका मे कतहुं… कोनो पोस्टर- बैनर मैथिली मे लिखल मिलैत अछि.
कि मिथिला मे बच्चा के प्राइमरी स्कूल मे मैथिली पढ़य लेल मिलैत अछि? कि कोनो स्कूल-कॉलेज मे मैथिली अनिवार्य अछि? मन अछि तं पढूं नहि तं कोनो बात नञि.
आखिर बच्चा सभ मैथिली पढ़बो किएक करताह…ई रोजगार सं तं जुड़ल नञि अछि. पढ़ि क कोन फायदा… जखन रोजगार- नौकरी नञि मिलत.
मैथिली मे कइटा पेपर…चैनल निकलैत अछि? आंगुर पर गिनय लायक अखबार-पत्रिका अछि आओर चललौं अहां अलग राज्य बनाबए. सोचिऔ.
मैथिली मे लsद क एकटा सौभाग्य मिथिला चैनल छल सेहो बिक गेल.
दरभंगा से मिथिला आवाज अखबार निकलि रहल अछि. धन्य सीएम झा जी जे एहि अखबार के निकलालखिन्ह. मुदा कतेक दिन चलत तकर ठेकान नञि.
ईश्वर सं तं इहे प्रार्थना जे कम सं कम ई अखबार चलय नञि तं फेर कोनो दोसर आदमी मैथिली मे अखबार निकालय के हिम्मत नञि करताह.
मुदा अखन धरि जेना ई अखबार चलि रहल अछि ओहि सं ई आम लोक मे पकड़ बनाबय में विफल रहल अछि. पाठक जे चाहय छथिन्ह ओ ई अखबार देबय मे कामयाब नञि भ पाबि रहल अछि.
मिथिला मे लोक सभ मैथिली के जगह हिंदी अखबार खरीद पढ़य छथिन्ह. एकर एक कारण हमरा जकां लोक के मैथिली पढ़य-लिखय नञि अनाए सेहो अछि.
जखन मैथिली मे पढ़ाई नहि होएत तखन पढ़य आएत केना… आओर अखबार खरीद पाई बरबाद किएक करब. एहन मे मैथिली मे केना कोनो अखबार-पत्रिका निकलत.
सिर्फ संविधानक भाषा आ परीक्षा मे शामिल होए सं कोन फायदा मिलत जखन अहां के मैथिली पढ़य-लिखय नञि आएत.
दोसर ठाम के तं बात छोड़ु दरभंगा-मधुबनी के दस किताबक दोकान मे खोजला पर अहांक किस्मत नीक होएक तं कोनो एकटा पर मैथिली मे किताब मिल जाएत. आब तं दरभंगा मे हरिमोहन झा जीक किताब हिंदी मे मिल जाएत मुदा मैथिली लेल पसीना बहाबय पड़त.
मिथिला…मैथिली सं जुड़ल आंदोलन चलाबय वाला लोक सभ पर जाति-भाईभतीजावाद सं जुड़ल आरोप सेहो लगैत अछि. एहि सं बचबाक चाही. सभ के संग लेने बिना काज नञि चलत.
दोसर बात ई जे अलग राज्य बनत तं किनका मुख्यमंत्री बनैबन्हि. कीर्ति झा आजाद… शकील अहमद… हुकुमदेव नारायण यादव… अली अशरफ फातमी जैसन नेता के…जे अखन धरि इलाका के विकास लेल किछ नहि करि सकलाह.
अखन के नेता तं अपन छोट लोक सभा क्षेत्र के विकास करय मे सक्षम नहि छथिन्ह राज्य के मुख्यमंत्री बनताह सं लोटिया डूबैबे करताह नञि.
अखन मिथिलाक कोनो एहन नेता नञि छथिन्ह जे नरेन्द्र मोदी…रमन कुमार…शिवराज सिंह जैसन इलाका के विकास करय लायक होएताह.
कि कोनो एहन नेता छथिन्ह जे सभ कंपनी के प्रचार…सभ सरकारी पोस्टर-बैनर… गाइडलाइन…सूचना मैथिली मे करबाबय के हिम्मत राखय छथिन्ह. खुद मिथिलाभाषी लोक मे आम राय नञि अछि.
अखन मिथिलाक जतेक एमपी…एमएलए छथिन्ह ओहि मे सं कोनो विकास पुरुष लायक नहि छथिन्ह.
कि अहां के लगैत अछि जे मिथिला मे कोनो एकटा एहन नेता छथिन्ह जे विकास पुरुष बनि सकय छथिन्ह आ हुनका मे ओ सामर्थ्य छनि? एना मे केना बनत मिथिला राज्य?
4 टिप्पणियां:
Hitendra ji hum ahan s sahmat chhi. sab sa pahne hamra sab ke maithili bajy parat. hamar mithilaanchal ke neta sab ke mathili me baje partain.manch se mathili me bhasan kary parat. ja dhari mathili bhasa ke vikash nay hoyat. ta dhari mithila rajya ke mang bamani achhi.जवाब देंहटाएं
bahut nik lagal aahak e katu satya ek bat pata karbak chal je Sobhagya Mithila TV band bh gel Ki?जवाब देंहटाएं
Bahut nik lagal ahhak e katu satya or ek bat kahu ki Sobhagya Mithila TV band Bh Gel Ki?जवाब देंहटाएं
Bahut nik lagal e katu satyaजवाब देंहटाएं


text:
नवका- पुरनका लेख सर्च करु...
परेशानी अखन आओर अछि...
जेना-जेना कोसी केर पानि घटि रहल अछि. बाढ़िक कहर लोकक सामने आबि रहल अछि. किछ इलाका मे पानि कम भेलाह सं लोक एम्हर- ओम्हर जाए- आबए लगलाह अछि. मुदा जाए- अएला सं एकटा बड़का सत्य केर सामना करय पड़ि रहल छैनि. गाम के गाम पानि मे बहि गेल अछि आओर जखन पानि पूरा बहि जाएत. लोक सभ गाम घर दिस जाए लगताह तखन नीक जका पता लागत जे कतेक बड़का नुकसान भेल अछि. अखन त कहल जा रहल अछि जे गाम के गाम बहि गेलाह के कारण लोक के पता नहिं चलि रहल छनि जे हुनकर घर कतए छलन्हि. कतय दलान छलन्हि आ कतय बाडि़-झाड़ि. किछ केर कोनो पता नहिं. लोक सभ जखन घर लौटताह त बड़का बवंडर भS सकैत अछि. ओहन लोक जे गाम घर छोड़ि बचय लेल सुरक्षित स्थान पर आएल छथि. बिहार सं बाहर चलि गेलाह. कतेक लोक त दिल्ली पंजाब दिस विदा भ गेलाह अछि. जखन अएताह त गाम घर के बदलल रुख देखि चौंकि जएताह. एहन मे सरकार के सेहो विशेष ध्यान देबय के जरूरत छै. लोक के अपन जमीन मिलय... खेत खलिहान मिलय तकर व्यवस्था होय किएक तं सभ किछ मिट गेल अछि... आरि-घुरि सभ किछ. कहां तक ककर खेत अछि एकर निशान सभ मिट गेल अछि. जोरगर लोक बरजोरी कS सकैत छथिन्ह. कमजोर... दुर्बल लोक के कष्ट आओर बढ़ि सकैत छन्हि. किएक त अखन, जखन राहत केर लेल जोरगर लोक महिला... बुजुर्ग आओर कमजोर के धकिया...राहत शिविर मे कात कS सभ किछ हथिआ लैत छथिन्ह... नाव पर कब्जा कS लैत छथिन्ह... सरकारी सामान सभ जे लोकक मदद केर लेल आबि रहल अछि ओहि पर कब्जा कS रहल छथिन्ह ओ जमीन... खेत-खलिहाल पर सेहो हाथ अजमा सकैत छथिन्ह. परेशानी अखन कम नहि बढ़ि रहल अछि. अहां सोचि सकय छी जे जखन लोक राहत शिविर सरकारी कैंप सं घर लौटताह तखन फेर सं एकटा दुनिया बसाबय पड़तन्हि. फेर सं शून्य सं... सिफर सं शुरुआत करय पड़तन्हि.
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
गुरुवार, 21 मार्च 2013
परिवर्तन
परिवर्तनपर परिवर्तन होइत देखैत छी
पहिराबा-ओढ़ाबासँ लऽ कऽ खान-पान धरि
बाजब-भुकबसँ लऽ कऽ स्वागत-सम्मान धरि
कखनो पुबरिया तँ कखनो पछबरिया झोंका उठैत अछि
कखनो जुअनका तँ कखनो बुढ़बा ढेका कसि झूमैत अछि
बातक खोइँचा छोड़बैत गप्पीक हमजोली
मरनासन्न भऽ गेल अछि नुक्कर परहक टोली
जखने-तखने बेटा खिसिया उठैत अछि बापपर
पथराएल आँखि कानैत अछि बाप बनबाक पापपर
क्षणे-क्षणे एकमहला घर और नम्हर भेल जाइत अछि
मुदा उपरसँ देखैत छी तँ लोके छोट भेल जाइत अछि
परिवर्तन तँ एहि संसारक अकाट्य नियम अछि
मुदा वर्जित अति तँ सदिखन प्राण हरैत यम अछि
एहि परिवर्तनशील समाजमे जुनि होउ एते परिवर्तित
जे समयसँ पहिने भऽ जाएब काल ग्रसित
अमित मिश्र


text:
ब्यूरो के एक अधिकारी कहला कि शक्ति सामंत उर्फ मुन्ना राय सँ एक राइस मिल म' लागाओल गेल फायर सेफ्टी के बिलक भुगतान करबा केँ एवज म' जिला सहकारिता पदाधिकारी रिश्वत केर मांग केलन्हि। जाहिक शिकायत शक्ति सामंत उर्फ मुन्ना राय ब्यूरो म' केलन्हि। ब्यूरो मामला केर सत्यापन बाद एक विशेष टीम केर गठन केलन्हि।
पूर्व निर्धारित समय केर मुताबिक, कुमार जखन रिश्वत के 50 हजार टक्का लैत छलाह, तखने टीम हुनका रंगे हाथ गिरफ्तार केलन्हि। गिरफ्तारी के बाद ब्यूरो केँ टीम कुमार केर आवासक तलाशी लेलन्हि। ब्यूरो सूत्र के मुताबिक, तलाशी के दौरान निवेश सँ संबंधित कैको महत्वपूर्ण दस्तावेज सेहो टीम के हाथ लागल, जाहिक जांच चैल रहल अछि।


text:
सम्मुख पन्ना
आउटरीच विकिमीडिया के रस्ता।
आउटरीच विकि सहयोग आर बाहरी मिलन उपक्रम के लएल घर के रूप में कार्य करैत अछि। ई पुस्तक गृह, सर्वोत्तम प्रथा के संग्रह आर ओकर सभ कार्यकलाप के समन्वय बिन्दु छी जे कोनो सार्वजनिक, सांस्कृतिक संस्था अथवा शैक्षिक कार्यक्रम के निर्देशित करैत अछि।अप्नासभ कें विशिष्ट कार्य नव विकिमीडिया प्रयोगकर्ता के नियुक्ति आर ओकर सहयोग करबाक तथा सांस्कृतिक आर शैक्षिक सहभागिय में प्रबल सम्बंध स्थापित करबाक अछि। हम्रासभ के ई सहयोगी मंच के बडका, आर निक, एवं अधिक उपयोगी बनाबाक के लएल अपनासभके सहायता के आवश्यकता अछि। ऐत कार्य के प्रचुरता अछि।


text:
बिहारक लोक के जेना आपदा के संग चोली-दामन के संबंध बनि गेल अछि. हर साल कोनो न कोनो आपदा लोक के परेशान जरूर करैत अछि. कोनो एहन साल नहि गेल जेहि मे बाढ़ि...सूखा...भूकंप सं पाला नहि पड़ल होए. एहि बेर सेहो प्रचंड सूखा पड़ल...रोपनी नहि भेल. धान...मकई के फसल बर्बाद भ गेल. लगैत अछि जेना बिहार के नियति इहे भ गेल अछि.
मुदा दुर्भाग्य एहन जे एम्हर सरकार राज्य के सभ जिला के सूखाग्रस्त करलक...केंद्रीय टीम के दौरा भेल आ बाढ़ि अनाय शुरू. रौदी...सूखा सं फसल नष्ट भेल. आब बाढ़िक पानि परेशान कएने अछि. एहन हाल मे कई जिला के सामने ई संकट ठाड़ भ गेल अछि जे ओहि ठाम सूखा के मदद देल जाए आ बाढ़ि के. केंद्रीय मदद मे सेहो देर लागि सकैत अछि.
बिहार मे जतेक पानि होबाक चाही छल ओकर चौथाइओ नहि भेल. मुदा नेपाल दिस सं पानि अएला के कारण सभ नदी मे पानि उफान मारि रहल अछि. नदी सभ खतरा के निशान सं ऊपर बहि रहल अछि. कई गाम मे पानि घुसि गेल अछि. कई ठाम बांध पर दबाव बढ़ि गेल अछि. कई ठाम टूटि सेहो चुकल अछि.
कई इलाका मे बाढ़ि के खतरा के देखैत लोक के अलर्ट सेहो करि देल गेल अछि. बाढ़ि के खतरा देख कई ठाम के लोक सभ तं सुरक्षित जगह के लेल पलायन सेहो क चुकल छथिन्ह. ओना कई ठाम बाढ़ि मे फंसल लोक के निकालय के काज सेहो प्रशासन के तरफ सं करल जा रहल अछि.
मुख्यमंत्री नीतीश कुमार जी सूखा के बाद आब बाढ़ि के हाल के गंभीर बता रहल छथिन्ह. मुख्यमंत्री जी अधिकारी सभ के निर्देश देलखिन्ह जे राहत आओर बचाव के काज मे कोनो कोताही नहि बरतल जाए. मुदा कई ठाम लोक सभ मदद नहि मिलय के आरोप लगा रहल छथिन्ह. जे होए चुनावी साल मे सरकार के मदद...राहत मे कोनो ढील नहि बरतबाक चाही.
दरभंगा...मधुबनी... मुजफ्फरपुर... चम्पारण...गोपालगंज... सीतामढ़ी... शिवहर...सुपौल आओर सहरसा जिला के कइटा गाम पानि सं घिर गेल अछि. बांध के पास रहय वाला लोक सभ पानि के हाल देख डरल छथिन्ह.
अहां सभ सेहो अपन-अपन इलाका के बाढ़ि...सूखा के बारे मे हेलो मिथिला पर लिखु. फोटो भेजु...ईमेल अछि-


text:
आशीष
अनचिन्हार
२ टा गजल
१
मूँहो केहन केहन
भातो केहन केहन
टूटै छै राग भास
गीतो केहन केहन
बुझबे करतै कहियो
आसो केहन केहन
इच्छा कीनत बेचत
हाटो केहन केहन
सदिखन उठबै असगर
बोझो केहन केहन
किछु कथा मोन पड़लै
मीतो केहन केहन
सभ पाँतिमे 22-22-22 मात्राक्रम अछि। दू टा अलग-अलग लघुकेँ दीर्घ मानि लेबाक छूट लेल गेल अछि। ई बहरे मीर अछि।
२
घड़ी दू घड़ी जे बिता गेल भमरा
बहुत बात हमरा सिखा गेल भमरा
गमक लीखि देबै मधुर रस परागो
जदी गाछ फूलक पटा गेल भमरा
निमाहब कठिन छै हलाहल समाने
अपन आन खातिर बिका गेल भमरा
हमर टीस लेलक अपन टीस देलक
तकर बाद किम्हर नुका गेल भमरा
रहै दाग पुरना मुदा दर्द नवके
हवन कुंड लग सकपका गेल भमरा
सभ पाँतिमे 122-122-122-122 मात्राक्रम अछि (बहरे मुतकारिब मोसम्मन (चारि सालिम वा बहरे मुतकारिब सालिम अठरुक्नी)। यदि=जदि केर उच्चारण रूप जदी लेल गेल अछि। वर्तनी रूपमे ‘यदि’ सही छै।
अपन मंतव्य editorial.staff.videha@gmail.com पर पठाउ।


text:
नवका- पुरनका लेख सर्च करु...
कंबल बांटल गेल
बिहार सहित पूरा उत्तर भारत मे आई-काल्हि ठंड... शीतलहर के कहर मचल अछि. लोक सभ परेशान छथिन्ह. पछुआ हवा एना लगय छै जेना सूई चुभा देने होए. दांत किटकिटा देबय वाला आओर हाड़ कंपा देबय वाला एहि सर्दी मे किछ लोक दानधर्म मे सेहो लागल छथिन्ह. कई ठाम लोक के लेल अलाव... घुर- आगि तापय के व्यवस्था कएल गेल अछि... लोक सभ मे गर्म कपड़ा... कंबल बांटल गेल अछि. एहने एकटा पुण्यक काज पिछला दिन भेल दरभंगा के शीशों गाम मे. एहि ठाम बनि रहल श्री साईंराम बाबा के मंदिर के तरफ सं गरीब लोक मे कंबल बांटल गेल. करीब 90 टा लोक के मंदिर के तरफ सं कंबल देल गेल.
शीशों के एहि मंदिर मे श्री साई बाबा के प्राण-प्रतिष्ठा 20 अप्रैल के होए वाला अछि. एहि दिन दरभंगा राज के काली मंदिर सं शीशों श्रीसाईं बाबा मंदिर तक विशाल कलश शोभा यात्रा निकालल जाएत. दिल्ली के कलाकार सभ एकरे संग श्रीसाईं बाबा के झांकी सेहो निकालताह. श्रीसाईं बाबा के पालकी सेहो निकलत. एकरा लेल अखने सं तैयारी भs रहल अछि. दिल्ली मे रहय वाला श्री आर. एस. कुशवाहा जी सेहो एहि मे जोर-शोर सं लागल छथिन्ह.
अहां सभ सेहो एहि तरहक दान-घर्म के काज कs सकय छी. बस अपन पुरान-धुरान कपड़ा... छोट पड़ि गेल स्वेटर... कोट... पेंट... पायजामा... शर्ट... रजाई... कंबल एहन लोक मे बांटि सकय छी जिनका पास पहिनय...ओढ़य लेल किछ नहि छनि. अहां अपन-अपन पेटी- अलमारी सं एहन कपड़ा निकाल सकय छी जकर इस्तेमाल नहि भ रहल अछि. जकरा अहां आउट डेटेड बता कs नहि पहिनय छी. एहि कपड़ा सं कई लोक के जिनगी बचि सकैत अछि. आ फेर जिनका अहां देबय हुनका सं मन भरि आशीर्वाद... दुआ मिलत अहां के. एहि ठंड मे एहि सं बढ़ि कs पुण्य के काज आओर कि होएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
नवका- पुरनका लेख सर्च करु...
केहन स्कूल में हो एडमिशन?
हमरा अपन नुनु के नाम सेहो लिखयबाक रहय. स्कूल में पूछल गेल अहां एहिठाम किएक एडमिशन कराबय चाहय छी. हम जे हुनका जवाब देलयन्हि तकर किछ शब्द हम अहां सभ के सेहो बताबय चाहय छी. हम हुनका कहलयन्हि जे हम शुरूए सं चाहैत छलहुं जे एहन स्कूल में दाखिला करायब जतय तनाव मुक्त वातावरण में बच्चा के जीवन के पाठ पढायल जाएत होय. पढ़ाई के वातावरण बच्चा के अनुकूल होय. जतय ओकर अपन खुद क व्यक्तित्व के विकास होय. किएक त हर व्यक्ति एक दोसरा सं अलग होयत अछि... सोच अलग होयत अछि... समझि अलग होयत अछि... लक्ष्य अलग होयत अछि... काज करय के तरीका अलग होयत अछि... प्रतिभा आओर प्रकृति अलग होयत अछि... एके क्लॉस में पढई वाला घिया-पुता में सं कोई चंचल होयत अछि... कोई सीधा साधा... कोई शरारती... त कोई ढीला-ढाला. कोई डॉक्टर बनय चाहय अ त कोई इंजीनियर... त कोई पायलट... गायक... रिपोर्टर त कोई वैज्ञानिक... त ककरो में नेता बनय के खूबी होयत अछि. त फेर सभ बच्चा के संग एकहि तरहक बर्ताव केना होयत... सभ के एकहिं तरहे केना पढा सकय छी... सभ के एकेटा डंडा सं केना हांकि सकय छी... अगर सभ के एकहिं तरह सं लेबय त बच्चा के मन पढ़य में नहिं लगत. वो कुंठित भय जायत. पढाई सं दूर भागय लागत. ऐना में हर बच्चा पर अलग अलग ध्यान देय के जरूरत छै. ऐहन पढ़ाई के जरूरत छै जाहि सं हर बच्चा के अलग अलग अपन व्यक्तित्वके विकास भय सकय. अपन अलग पहचान बनि सकय. ओकर अपन अलग सोच बनि सकय. ओकर अंदर मौजूद प्रतिभा के अलग ढंग सं विकसित कएल जा सकय.
बच्चा के ऐहन मूल्य आधारित शिक्षा मिलय जाहि सं ओकर सोच व्यापक भ सकय... मुदा ऐहन भेलों पर ओ अपन जड़ सं जुड़ल रहय. मुदा एहि के लेल ओकरा ड़ांटय-डपटय के जरूरत नहिं छै. बच्चा त ओ पौधा छै जकरा माली... शिक्षक जेहन आकार देत ओ बनत... मुदा हर पौधा एक दोसर सं अलग होयत अछि. अहां हर पौधा के एक तरहे कांटि-छांटि नहिं सकय छी. हर पौधा के ओकरा अपना अनुरूपे आगां बढय के आजादी देबय पड़य छै. जाहि सं ओकरा में हर वक्त एकटा नब उत्साह... उमंग... ऊर्जा झलकय... ओ पढ़ाई के बोझ नहिं समझय.
एकरा संग एक बात पर आओर ध्यान देबय के जरूरत छै जे स्कूल क शिक्षक के ई बात सेहो बता देल जाय जे ओ बच्चा के संग ऐना पेश अबथिन्ह जाहि सं बच्चा वास्तव में जीवन जीए के कला सीख सकय. ओ आधुनिक और आध्यात्मिक दुनु तरहक शिक्षा पाबि सकय. खुद के पहचानि सकय... दुनिया के खुबसूरती... सुन्दरता के महसूस कए सकय ... ओकर आनंद उठा सकय... अपन प्रकृति के अनुसार विकास कए प्रकृति सं जुड़ि सकय. भ सकय छै बच्चा जे सवाल शिक्षक सं पूछि रहल छै वो टीचर के समझि में नहिं आबि रहल होय. ओ बात खुद टीचर के समझ सं ऊपर के होय... किएक त हर चीज हर आदमी के आबय ई त नहिं भ सकय अ. ऐहन में टीचर के बच्चा के उल्टा-पुल्टा समझा के शांत नहिं करबाय चाहि... ऐहन में शिक्षक के चाहि जे ओ बच्चा के अनुसार सोचि जवाब तलाशताह... ऐना में टीचर के प्यार सं समझयबाक चाहि... दोसर दिन विस्तार सं बतयबाक बात करय चाहि. मुदा एक बात ध्यान रहय ई वादा टूटबाक नहिं चाहि. आओर जोर जबरदस्ती सं अपन बात मनयबाक नहिं चाहि. टीचर के ई नहिं चाहि कि बच्चा पर अपन राय थोपि ओकरा अपना जकां बना दी. ओकरा पर अपन राय नहिं थोपी... बच्चा के अपन राय विकसित करय में मदद करबाक चाहि.
खोज बीन करू एहि में सं ज्यादा गुण जेहि स्कूल... जेहि टीचर में मिलय ओतय पढ़ाऊ... हमरा त ऐहन दुटा स्कूल मिलय एकटा आईआईटी के पास आरविंदो आश्रम में मीराम्बिका आओर दोसर नोएडा में श्री श्री रविशंकर विद्यामंदिर (SSRVM). मीराम्बिका दूर छल ताहि लेल नोएडा वाला में नाम लिखा देलअहिं... एहि विषय पर अहां सभ अपन राय जरूर देब.
3 टिप्पणियां:
jai mithila...sir ahan bahut hi neek kam ker rahel chi..wish u all the best!जवाब देंहटाएं
bahut naam sunne chalaun, jaldee hum ahan sa sampark karab. mithila aa maithili ke lel ahinaa pryaas jaaree raakhu, bahut ke lel ahan prernaa ke kaaj ka rahal chee.जवाब देंहटाएं
बड्ड नीक प्रसंगक चर्चा कएने छी...अभिभावक लोकनि केए निश्चिते रूप से एहि सब मुद्दा पर गौर करबाक चाहि...हमरा सब तs एखन एहि सs दूर छी मुदा आबै वला समय मे एहि बातक ध्यान जरूरै राखब...जवाब देंहटाएं


text:
अहां रोज प्रेम... प्यार करिकs देखिऔ... दुनिया कतेक रंगीन लगैत अछि. अहांक दुनिया देखए... सोचए के नजरिया बदलि जाएत. अहांक पर्सनालिटी मे एकटा नवका रौनक दिखत. एकटा नवका ऊर्जा मिलत. आत्म-विश्वास मिलत. चेहरा खिलल-खिलल रहत. मुसकी छाएल रहत. ककरो सं प्यार करि कs त देखिऔ दुनिया कतेक सुन्दर लगैत अछि. सभ किछ सुन्दर-सुन्दर लागत. कोनो काज करय मे उत्साह जागत. कोनो परेशानी... समस्या अहांक राह नहि रोकत.
बस एक बेर अहांके अपन नजर... सोचय के तरीका मे प्रेम लाबय पड़त. अहां ककरो तरफ मुस्कुरा कs त देखिऔ. अपन हाथ बढ़ा कs त देखिऔ. ककरो अपन बना कs त देखिऔ. मुदा एहि प्रेम मे सिर्फ प्रेम होबाक चाही. प्रेम मे बड़का ताकत होएत अछि. जखन प्रेम मे होएब अहांक नजर मे एकटा गजब के चमक रहत. आओर जखन तक प्रेमक चमक अहांक संग रहत. अहांक लेल हर रोज वैलेंटाइन डे बनल रहत.


text: मधुबनी । जयनगर में पदस्थापित एकटा हवलदार क एटीएम सँ 1लाख 11 हजार रुपयाक अवैध निकासी मामला में पुलिस के पैघ सफलता प्राप्त भेल अछि। एहि मामला में अरवल जिला के परासी थाना क्षेत्र के निवासी सिद्धेश्वर गिरि के पुलिस गिरफ्तार केलक अछि। पुलिस के अनुसार गिरफ्तार आरोपी अरवल जिला निवासी पिडब्ल्यूडीक सेवानिवृत्त कर्मी अछि। ई जानकारी केस के अनुसंधानकर्ता एएसआई राम प्रीत यादव देलन्हि। हिनके नेतृत्व में ई कार्रवाई भेल। ई मामला साल 2015 के 30 मार्च के अछि, जखन डीएसपी कार्यालय में तैनात हवलदार राम लगन चौधरी के पुत्र राकेश कुमार जयनगर स्थित ओरिएंटल बैंक के एटीएम सँ रुपैया निकालबाक लेल पहुँचल रहैथ। ओहि समय मे10 हजार रुपैया निकालबाक बाद एटीएम सेन्टर में तीन चारि टा लोक पहुँचल, जाहि में एकटा वृद्ध महिला सेहो छल। पुलिस में देल हवलदार पुत्रक बयान के अनुसार, ए टी एम में पहुँचल ओ लोक सब हिनका गप में बझा क एटीएम कार्ड बदलि लेलक। दू दिनक बाद हवलदार जखन अपन एटीएम कार्ड देखला त हुनका बुझेलैन जे ई ए टी एम हुनकर नै छनि। हड़बड़ा क ओ अपन बैंक के खाता सर्च कयल तखन पता चलल जे खाता सँ 1 लाख 11 हजार रुपैयाक निकासी भ चुकल अछि। पुलिसक जांच में पता चलल जे पाई के निकासी एटीएम कार्ड सँ 40 हजार आ अरवल के परासी थानाक बिचली मढ़िया निवासी सिद्धेश्वर गिरि के खाता में 71 हजार रुपैया ट्रांसफर भ चुकल अछि। एहि जांच में भेटल तथ्य के आधार बना क पुलिस आरोपी के गिरफ्तार केलक अछि। पुलिस ओकरा स पूछताछ क रहल अछि। डीएसपी सुमित कुमार कहलनि जे आरोपी के सत्यापन भेला के बाद ओकर गिरफ्तारी अरवल सँ कयल गेल। आरो लोकक गिरफ्तारिक वास्ते ओकरा सँ पूछताछ कयल जा रहल अछि।


text:
बुधवार, 1 फ़रवरी 2012
मिथिलांगन केर नव अंक उपलब्ध
दिल्ली सं प्रकाशित त्रैमासिक पत्रिका मिथिलांगन केर अक्टूबर-मार्च अंक प्रकाशित भ गेल अछि। एहि संयुक्तांकक मुख्य आकर्षण पर एक नजरिः
1. मिथिलांगन संस्थाक 20 बरख पूर्ण भेलाक उपलक्ष्य मे,संस्थाक सचिव जीक संदेश।
2. महर्षि ऋषभ रचित अमोघ शिव कवच पर श्री महेश्वर प्रसाद कंठ जीक आलेख।
3. स्थायी-स्तंभ चर-चित मे,नीतीश कें गेट्स फाउंडेशन द्वारा पुरस्कृत कएल जएबाक,बिहार मे बिजलीक स्थिति,बिहारक माछक निर्यात संभावना आर सुपर 30 मैन आनंद कुमार पर फिल्म बनबाक संभावना पर गोविन्द चन्द्र दास जीक संक्षिप्त चर्चा।
4. मानवर्द्धन कंठ जीक आवरण आलेखः ओ दरभंगा ई दरभंगा
5. ताशकंद यात्रा पर जनक किशोर लाल दास जीक सचित्र वृतांत।
6. भामती उपन्यासक लेल 2010 केर साहित्य अकादमी पुरस्कार सं सम्मानित श्रीमती ऊषा किरण खान जी सं गोविन्द चंद्र दास जीक नम्हर साक्षात्कार जाहि मे ओ कतेको विषय पर अपन विचार व्यक्त कएने छथि।
7. मिथिलाक जीवन पद्धति पर वेदक छायाः हरिदेव झा 8. कवि-कोकिल विद्यापतिक कृष्ण-भावनाः डा. परमानन्द लाभ
9. श्रीमती इंदू दास जीक कथाः रंग बरसे
10. मणिपद्म जयंती पर मिथिलांगन द्वारा आयोजित कवि सम्मेलन विषयक रिपोर्ट
11. स्थायी स्तंभ घोर तर सं मे श्रीमती मधु केर अनुभवःकनियां बदलि गेलै
12. श्रीमती सरिता दास जी बता रहल छथि पपीता,नारियल,सूजी आ चूरमा सं लड्डू बनएबाक विधि।
13. शिक्षा केर नारी द्वारा दुरूपयोग पर विनीता मल्लिक जीक विचार।
14. व्यंग्य-विनोद मे,किशन कारीगर जीक आलेखःकिरीम लगाउ,मुंह चमकाउ
15. रवीन्द्र लाल दास सुमन जीक तुरंता।
16. श्री के.एन. दास जीक कार्टून।
17. सुश्री अनुष्का कर्ण केर बाल कविताःसीख सकी त सीखू
18. चैतन्य मल्लिक बता रहल छथि जे संकल्पक महत्व की छैक।
19. पुस्तक-समीक्षाः किस्त-किस्त जीवन
20. मैथिली आ मिथिला समाज पर शंभू शंकर जी केर विस्तृत विमर्श।
21. प्रतिभा-विकास मे मिथिलांगन संस्थाक योगदान पर गायिका सुश्री राखी दास जी केर अनुभव।
22. मिथिलांगन भाषणमाला श्रृंखलाक अंतर्गत,श्रीद्वय सुंदरम् आ शंभू शंकर जीक विचार।
23. मिथिलांगन संस्था मे डाक्टर ललित कुमुद जीक आगमन विषयक विनीता मल्लिक जीक रिपोर्ट।
24. लाल दास जयंती पर खड़ौआ सं राजीव कुमार जीक रिपोर्ट।
25. मिथिलांगन संस्था द्वारा निःशुल्क नेत्र जांच एवं आपरेशन शिविर केर अपार सफलता विषयक रिपोर्ट।
26. श्री संजय चौधरी जीक निर्देशन मे, मिथिलांगन द्वारा मंचित नाटक छुतहा घैल केर रिपोर्ट।
27. कनकपुरा गाम मे तुलसी जयंती समारोह पर डाक्टर जनक किशोर लाल दास जीक रिपोर्ट।
28. अपनेक मंतव्य की अछि स्तंभ मे, फर्जी डाक्टर सभ पर विचार आमंत्रित कएल गेल अछि। तमाम तरहक घोटाला पर पछिला अंक मे आमंत्रित मंतव्य पर विनीता मल्लिक जीक विचार।
29. नारी सम्मान पर श्री ब्रह्मदेव लाल दास जीक कविता-गीत।
30. अर्जुन नारायण चौधरी जीक नववर्ष विषयक स्वागत-गीत।
31. स्थायी स्तंभ बुझौअलि प्रस्तुत कएने छथि नीता दास।
32. स्थायी स्तंभ ई दिल्ली अछि मे,रवीन्द्र लाल दास जीक प्रश्नःनगर निगम आकि रगड़ निगम?
ज्ञातव्य जे पत्रिका ए-40,कैलाश अपार्टमेंट्स,प्लॉट नम्बर-2,सेक्टर-4,द्वारका,नई दिल्ली-110078 सं प्रकाशित होइत अछि। एक प्रति केर कीमत मात्र 20 टाका अछि। पत्रिका देया विस्तृत जानकारी 09868182535, 09312301160 आ 09810450229 पर प्राप्त कएल जा सकैछ।
स्वास्थ्य विषयक ब्लॉग पर अपनेक स्वागत अछि।
प्रस्तुतकर्ता कुमार राधारमण पर बुधवार, फ़रवरी 01, 2012
लेबल: पत्र-पत्रिका
कोई टिप्पणी नहीं:
सदस्यता लें टिप्पणियाँ भेजें (Atom)


text:
गर्भपतन
गर्भपतन(Abortion) महिनावारी भेलाक दिनसँ गणना केला पऽ २८ हप्तासँ पहिल गर्भमे रहल भ्रुण, विकसित भ्रुण अथवा शिशु बाहर निकल बला प्रकृयाक बुझल जाइत अछि । विकसित देशसभमे विभिन्न आधुनिक उपकरणक प्रयोगसँ बचा सकलाक कारण २८ हप्ता पहिलक १०० ग्राम तौलक शिशु बाहर भेला मात्र गर्भपतन बुझल जाइत अछि । सुरक्षीत गर्भपतन महिलासभक प्रजनन अधिकार छी। असुरक्षित गर्भपतन रोक्नाई अपनासभक दाइत्व छी। नेपालमे सुरक्षित गर्भपतन सेवा प्रकृया २०६० द्वारा १२ हप्ताक गर्भ गर्भवती महिलाक मञ्जुरीमे पतन करबाक कानून द्वारा मान्यता देल गेल अछि ।


text: गया। दक्षता परीक्षा मे शामिल हुए बाला शिक्षक क आंकड़ा पर अगर नजरि डाली त स्पष्ट होइत अछि जे संघ क नेता क आंदोलन टाय-टाय फीस भ गेल अछि। संघ क बहिष्कार क एलान क बावजूद केवल गया जिला मे 5284 मे से 5246 शिक्षक दक्षता परीक्षा मेे शामिल भेलथि। गया मे निर्धारित आठ परीक्षा केंद्र पर कुल मिलाकए शांतिपूर्ण तरीका स परीक्षा सम्पन्न भ गेल। संघ क एलान कए शिक्षक लोकनि दरकिनार करि विभिन्न केंद्र पर विभाग द्वारा संचालित परीक्षा मे अपन उपस्थित दर्ज करौलथि। लाख कोशिश क बादो संघ क पदाधिकारी दक्षता परीक्षा मे खल नहि डाली सकलाह। परीक्षा क बहिष्कार क गप त दूर नेता अपनो परीक्षा मे शामिल भेलाह। एहि स इ साफ भ गेल जे ओ आंदोलन क केवल कागजी घोड़ा दउड़ा रहल छलाह। बिहार राज्य पंचायत प्रखंड प्रारंभिक शिक्षक संघ क नेता कई टा मैराथन बैठक केने छलाह, मुदा जखन परीक्षा क घंटी बाजल त शिक्षक नेता दुबकि गेलाह। ओनो अनुग्रह मेमोरियल कॉलेज केंद्र पर महिला कए आगू करि बाधा देबाक प्रयास भेल, मुदा नेता नजरि नहि एलाह


text: पटना। वित्तरहित डिग्री महाविद्यालय कए अनुदान क रूप मे 38 करोड़ क राशि देल जाएत। मानव संसाधन विभाग क एहि संबंध मे प्रस्ताव कए वित्त विभाग अपन मंजूरी द देलक अछि। जे डिग्री कॉलेज क निरीक्षण काज पूरा कएल जा चुकल अछि आ जिनकर सब टा कागजात दुरूस्त पाएल गेल अछि, हुनकर इ राशि शीघ्र देल जाएत। वित्त रहित शिक्षण संस्थान कए छात्र-छात्रा क परफार्मेंस क आधार पर अनुदान देबाक फैसला क तहत पहिने 133 करोड़ टका राशि आवंटित केने अछि। चूंकि एहिन् राशि स केवल वित्तरहित विद्यालय आ इंटर कॉलेज कए अनुदान भेटल, एहि कारण डिग्री कॉलेज क लेल अलग स 38 करोड़ टका राशि देल जा रहल अछि।


text:
जनकपुर. टुगर पूर्णिमाक अवसर पर जनकपुरक गंगा सागर पोखरि मे हजारो व्यक्ति तर्पण कएलनि. गंगा सागर मे पानिक अभाव आ गन्दा भेलाक कारण लोक केँ बहुत समस्या भेल. कतेको व्यक्ति पोखरि मे जहिना तहिना कऽ तर्पण कएलनि आ बाद मे कsल पर स्नान कएलनि. भारत सरकारक सहयोग मे बृहत्तर जनकपुर क्षेत्र विकास परिषद गंगा सागर आ धनुष सागर सौन्दर्यीकरणक की काज शुरु कएलक ओ पोखरि पहिले सँ आओर अव्यवस्थित भऽ गेल अछि. ओ दुनू पोखरि मे चारि महिना सँ काज रुकल अछि. मुदा किए रुकल अछि परिषद किछु कहए केँ स्थिति मे नहि अछि. बृहत्तरक कारण जनकपुरक एतिहासिक पोखरि समाप्त भऽ रहल अछि. एहि पर गम्भीरता देखाएब आवश्यक अछि. अर्थात नगरवासी केँ हस्तक्षेप करय पड़त. विवाह पञ्चमी जल्दिए होबएबला अछि. पावनिमे हजारो व्यक्ति जनकपुर अबैत अछि. गंगा सागर मे स्नान कऽ जानकी मन्दिर मे दर्शन करैत अछि. एहन पानिमे लोक स्नान करत? छठि एहने पानि मे लोक करत? परिषद केँ ई सोचवाक लेल फुर्सत नहि अछि तऽ की एहि ठामक लोककेँ सेहो नहि? एहि पर सभकेँ ध्यान देबए पड़त. सौन्दर्यीकरणक काज शीघ्र होइक. एखन पोखरि मे पानि नहि जमा हएत तऽ भरि साल सुखले रहत.
(Report: सुजीत कुमार झा)
Tags: हालचाल